وەزارەتی دارایی بڕیاری خەرجكردنی نزیكەی 20 ملیار دیناری دەركرد - باسک نێت\nدەستپێك/ هەواڵ/ كوردستان/وەزارەتی دارایی بڕیاری خەرجكردنی نزیكەی 20 ملیار دیناری دەركرد\nوەزارەتی دارایی ھەرێم رایگەیاند، قەرزی کرێی خوێندنی کەسوکاری شەھید و ئەنفالکراوان و زیندانیانی سیاسی خەرج دەکرێت.\nئەوەشی خستووەتەڕوو، وەزیری دارایی رەزامەندیداوە لەسەر خەرجکردنی بڕی زیاتر لە ١٩ ملیار دینار بە مەبەستی دانەوەی قەرزی کرێی خوێندنی کوڕ و کچی شەھید و ئەنفالکراوان و زیندانیانی سیاسی بە شێوەی نەقد.\nوەزارەتی دارایی ھەرێم ئاماژەی بەوەشکردووە، ئەو خەرجکردنە ساڵەکانی (٢٠١٦-٢٠١٧)(٢٠١٧-٢٠١٨) (٢٠١٨-٢٠١٩) دەگرێتەوە و گوژمەی خەرجکراو لەسەر بودجەی بەڕێوبەرایەتییە گشتییەکانی سەر بە وەزارەتی شەھیدان و ئەنفالکراوان دەبێت، دەشڵێت، “بە مەرجێک کارنەکاتە سەر موچەی فەرمانبەران.”\nدەقی بڕیارەکانی وەزارەتی دارایی:\nپاڵپشت بە یاسای ژمارە(٩)ی ساڵی ٢٠٠٧ یاسای ماف و ئیمتیازاتی کەسوکاری شەھیدان و ئەنفالکراوان، ئەمرۆ بەرواری ٢٠٢١/٢/٩ وەزیری دارایی وئابوری ئاوات جەناب نوری ڕەزامەندی دا لەسەر خەرجکردنی بڕی ١٩ ملیار و ٦٨٦ ملیۆن دینار و ٤٧٢ ھەزار دینار بۆ مەبەستی دانەوەی قەرزی کرێی خوێندنی کوڕ و کچی شەھید و ئەنفالکراوان و زیندانیانی سیاسی، بە شێوەی نەقدی.\nئەو خەرجکردنە ساڵەکانی (٢٠١٦-٢٠١٧)(٢٠١٧-٢٠١٨) (٢٠١٨-٢٠١٩) دەگرێتەوە و گوژمەی خەرجکراو لەسەر بودجەی بەڕێوبەرایەتییە گشتییەکانی سەربە وەزارەتی شەھید و ئەنفالکراوان دەبێت، بە مەرجێک کارنەکاتە سەر موچەی فەرمانبەران.\nكەسێك كە بریندارێكی گەیاندە نەخۆشخانە دەستگیركرا\nحکومەتى عێراق: لێکتێگەیشتن لەسەر پشکى کورد لە پەرلەمان دەکرێت


NRT TV | ڕاپۆرت - کوردستانی | ٢٣ ساڵ بەسەر رووداوەکانی ٣١ی ئابدا تێپەڕی\n6746 جار خوێندراوەتەوە\n٢٣ساڵ تێپەڕ دەبێت بەسەر ٣١ى ئابى ١٩٩٦دا و ئەم ڕوداوەش هاوشێوەى ڕوداوەکانى دیکەى وەک ١٦ى ئۆکتۆبەرو کەوتنى شەنگال و چەند ڕوداوێکى دیکە، نەک ئەوەى تائێستا هیچ کەس و لایەنێکیان لەسەر سزا نەدراوە، بەڵکو هەندێک جار بەشێک لە بکەرانى ڕوداوەکان بەخاڵى بەهێزى خۆیان وەسفى دەکەن و شانازى پێوە دەکەن.\nسەرەتای مانگی ئایارى ساڵى ١٩٩٤ یەکەم جەولەى شەڕى ناوخۆ لە نێوان پارتی و یەکێتیدا لە قەڵادزێوە دەستی پێکرد و دواتر پریشکى ئاگرى ئەم شەڕە گواسترایەوە بۆ چەند شاروشارۆچکەیەکى دیکەو بەهۆیەوە بەهەزاران کەس لەهەردوولا کوژران و بریندار بوون.\nبەردەوامبوونى ئاڵۆزیەکانى هەردوولا وایکرد لە ١٥ى ئایارى١٩٩٤دا شەڕ بگاتە ناوجەرگەى هەولێرى پایتەخت، بەڵام لە ١٩ى ئایارى هەمان ساڵدا کۆبوونەوەیەکى نێوان کۆسرەت ڕەسول و مەسعود بارزانى بۆماوەیەکى کاتى شەڕو خوێنڕشتنى نێوان هەردولاى ڕاگرت و لە ٣٠حوزەیرانیشدا بە ئامادەبوونی بارزانی و تاڵەبانی پەرلەمانی کوردستان کۆبوونەوەیەکى سازکرد، بەڵام نە ئەم کۆبوونەوەیەى پەرلەمان و نە ڕێکەوتنەکەى پێشوو ڕێگر نەبوون لە بەردەوامى ئاڵۆزیەکان.\nسەرەتاى ساڵى ١٩٩٥ جەولەى دووەمى شەڕ دەستیپێکردەوەو لە ١٥ى کانونى دووەمى هەمان ساڵدا باڵانسى هێز بەلاى یەکێتیدا شکایەوە و هێزەکانى ئەو حزبە توانییان شارى هەولێر کۆنترۆڵ بکەن.\nلە شەوی ١٧ى ئابی ١٩٩٦یشدا جەولەی سێیەمی شەڕی ناوخۆ لە رەواندوزەوە دەستی پێکردەوە، بەڵام وەک باس دەکرێت شەرەکانى ئەم جەولەیە جیاواز بوو لەوانى دیکە، چونکە شەڕى یەکلاکەرەوە و سڕینەوەى یەکتربوو.\nلەجەولەى سێیەمى شەڕەکەدا، هێزەکانى یەکێتى لەماوەیەکى کەمدا پێشڕەوى زۆریان کرد، چیاى سەفین و شەقڵاوەیان کۆنترۆڵ کردو بەوەش تەواو لەسەرى رەش نزیکبونەوە، پارتى لاى خۆیەوە رایگەیاند کە یەکێتى سوپاى پاسدارانى پەلکێشى ناو شەڕەکە کردووە بۆ یارمەتیدانى خۆى و سوپاى پاسداران تۆپبارانى هێزەکانى پارتى دەکەن لەبەرژەوەندى یەکێتى، ئەمەش پاش کەمتر لەمانگێک بوو کە سوپاى پاسداران لەشارى کۆیە هێرشیان کردە سەر بارەگاکانى حزبى دیموکراتى کوردستانى ئێران.\nهەربۆیە ڕۆژى ٢٢ى ئاب مەسعود بارزانى سەرۆکى پارتى نامەیەکى ئاراستەى سەدام حسێن کردوو داواى هاوکارى و بەدەمەوەهاتنى هێزەکانى لێکرد، لە بەرەبەیانی ٣١ی ئابی ١٩٩٦ دا هێزەکەى سوپای عێراق کە بە ٢٠ بۆ ٣٠ هەزار سەرباز و نزیکەی ٥٠٠ تانک مەزەندە دەکرا لە هەردوو فەیلەقى یەک و فەیلەقى پێنج و هێزێکى سەربەگاردى کۆمارى لە چەند قۆڵێکەوە هێرشیانکردە سەر شاری هەولێرو لەماوەى چەند کاتژمێرێکدا شارەکەیان کۆنترۆڵکرد.\nشەڕەکە بەوە نەوەستا بەڵکو هەفتەیەک دواى لەدەستدانى هەولێر هێزەکانى یەکێتى لەسلێمانى و تەواوى شاروشارۆچکەکانى دیکە کشانەوە و بۆماوەى نزیکەى مانگێک لە سنورى سەیرانبەنى پێنجوێن مایەوە و دواتر بەهێرشێکى پێچەوانە گەڕانەوە و هێزەکانیان تا نزیکى دێگەڵەى سەربەهەولێریان کۆنترۆڵکردەوە .\nتائێستاش بەشێک لە بەرپرسان و ئەندامانى پارتى بەشانازییەوە باسى ڕوداوەکە دەکەن، ئەوان پاساوى ئەوە دەهێننەوە کە حزبەکەیان مەترسی لەناوچوونی لەسەر بووە، بۆیە لە ڕووی ناچارییەوە پەنایان بردووەتە بەر ڕژێمی بەعس، جگە لەوەش ٣١ی ئاب کاردانەوەیەک بوو بەرامبەر بە هاوکاری ئێران بۆ یەکێتی و هێرشەکانی یەکێتی بە پشتیوانی سوپای پاسداری ئێرانی، بەتایبەت لەجەولەى سێیەمى شەڕەکەدا.\nوەک چۆن بەشێک لە بەرپرسان و ئەندامانى یەکێتى ڕوداوى ٣١ى ئاب بە خیانەت و داگیرکارى وەسف دەکەن، بەهەمان شێوەش پارتى ڕوداوەکانى ١٦ى ئۆکتۆبەر کە بوویە هۆى لەدەستدانى شارى کەرکوک بەخیانەت وەسف دەکەن، بەڵام لێکەوت و دەرهاویشتەکانى ٣١ى ئاب وایکرد پارتى لەهێزێکى پەراوێزەوە ببێتە هێزى یەکەمى هەرێم و لێکەوتەکانى ١٦ى ئۆکتۆبەریش بوویە هۆى ئەوەى کورد بەتەواوى دەسەڵاتى موتڵەقى ناوچە کێشە لەسەرەکان لەدەست بدات و زۆر بەلاوازى بگەڕێتەوە کەرکوک، بەجۆرێک ئێستا بەشێک لەلایەنە سیاسەکانى کەرکوک هۆشدارى ئەوە دەدەن کە لە هەلبژاردنى پارێزگاکاندا کورد دەنگێکى زۆر لەدەست بدات و ئەوان ئەمە دەبەستنەوە بە لێکەوتەکانى ١٦ى ئۆکتۆبەرەوە.\nبەبڕواى بەشێک لەچاودێران، کێشەى ئەم رووداوانە ئەوەیە کە هەموو لایەنە سیاسییەکانى کوردستان وەک یەک تەحریمى ناکەن و بەکارێکى هەڵەى لەقەڵەم نادەن، بەڵکو زۆرجار پاش روداوەکان وەک دەستکەوت و خاڵى وەرچەرخانى ئیجابى باسى دەکەن، ئەمەش رێخۆشکەرو هاندەرە بۆ ئەوەى کە مێژووى سیاسیى ئێمە هەمیشە ئامادەیى دووبارە بوونەوەى ئەم جۆرە رووداوانەى تیادا بێت و لەحاڵەتى دووبارە بوونەوەشیاندا لەداهاتوودا، وەک رووداوێکى ئاسایى سەیر بکرێت.\nوەک چاودێران باسى لێوەدەکەن باجى سەرەکى ئەم ڕوداوانە خەڵکى هەرێم داویەتى و تائێستاش بەدەست دەرهاویشتەکانى ئەو ڕوداوانەوە دەناڵێنن، بەجۆرێک ٣١ى ئاب دوو ئیدارەیی لێکەوتەوە و ١٦ى ئۆکتۆبەریش لەدەستدانى لەسەدا ٥١ى خاکى هەرێمى لێکەوتەوە بەکەرکوکیشەوە.


بینای چایخانەی شەعب لەسەر شێوازێكی كەلەپوری نۆژەندەكرێتەوە\nماوەی چەند مانگێكە قۆناغەكانی نۆژەنكردنەوەی بینای چایخانەی شەعب لە سلێمانی دەستی پێكردووە و لیژنەی شوێنەواری سەر بە لیژنە هاوبەشەكانی قائیمقامیەتی سلێمانی سەرپەرشتی كارەكانی نۆژەنكردنەوەكە دەكەن.\nبینای چایخانەی شەعب و نهۆمی دووەمی باڵەخانەكە لەسەر شێوازێكی كەلەپوری نۆژەندەكرێتەوە و بەتەواوبونی سیمایەكی شارستانی سەرنجراكێش دەبەخشێتە ناوەندی بازاڕی شاری سلێمانی.\nنیاز حەسەن ئەندازیاری بیناسازی و ئەندامی لیژنەی شوێنەواری سەر بە لیژنە هاوبەشەكانی قائیمقامیەتی سلێمانی رایگەیاند، تەواوی كارەكانی نۆژەنكردنەوەی بیناكە لەژێر چاودێری لیژنەكەیان بەڕێوەدەچێت و دیزاینی بیناكەش لەلایەن لیژنەكەوە كاری لەسەر كراوە.\nئاماژەی بۆ ئئەوەشکرد، بەپێی دیزاینەكە دووبارە بینای چایخانەی شەعب لەسەر شێوازێكی كەلەپوری كۆنی سلێمانی نۆژەندەكرێتەوە, ئاماژەی بۆ ئەوەشكرد بیناكە لە بنەڕەتدا موڵكی حكومەتەو بەپێی گرێبەستێكی یاسایی لەلایەن چەند كەسێكەوە بەڕێوەدەبرێت و بەشی ناوەوەی چایخانەی شەعب لەسەر شێوازی ئێستای دەمێنێتەوە و تەنها رووكاری پێشەوەی بیناكە نۆژەندەكرێتەوە.\nنیاز حەسەن ئەندامی لیژنەی شوێنەواری سەر بە لیژنە هاوبەشەكانی قائیمقامیەتی سلێمانی ووتیشی، كارەكانی نۆژەنكردنەوەی بیناكە بەدوو قۆناغ بەڕێوەدەچێت قۆناغی یەكەم نهۆمی سەرەوەی بینای چایخانەكە بەتەواوی لەسەر ئەركی ئەو كەسەی گرێبەستەكەی لەگەڵ حكومەت هەیە نۆژەندەكرێتەوە و ئێستا كارەكانی لە قۆناغی كۆتایدایەو پاشان دەكرێت بە كافتریا.\nباسی لەوەشکرد، قۆناغی دووەمیش نۆژەنكردنەوەی رووكاری پێشەوەی بیناكەیە كە لە ئایندەدا و دوای رێكەوتنی حكومەت لەگەڵ ئەو موڵكانەی كە دەكەونە سنوری ماستەر پلانەكەوە لەسەر شێوازێكی كەلەپوری نۆژەندەكرێتەوە.\nئەو ئەندامەی لیژنەی شوێنەوار ووتیشی، لیژنەكەیان بەووردی چاودێری كارەكانی نۆژەنكردنەوەكە دەكات سەرجەم مەرجەكانی كلتوری تێدا رەچاو كراوە و بە نۆژەنكردنەوەی ئەو باڵەخانەیە لەسەر شێوازێكی كەلەپوری كۆنی سلێمانی و بەسودوەرگرتن لە هونەری تەلارسازی سیمایەكی شارستانی جوان دەبەخشێتە بەردەركی سەراو ناوەندی نێو بازاڕی شاری سلێمانی .


هاوکار قادر/ سوکایەتمان بەیەکتر سنوری تێپەڕاند\nڕەنگە بەبەڵگەی سەلمێنراو یان لە ئەنجامی لێکۆڵینەوەیەکی مەیدانی و زانستی ئەمەم وەرنەگرتبێت.بەڵام ئەوەی کەدەیزانم ئەوەیە ئێمەی میللەتی کورد هەرگیز میللەتێکی تووندو تیژ و شەڕ فرۆش نەبووین و هەرگیز گیانی تۆڵەمان لە خۆماندا هەڵنەگرتووە.تەنانەت لەگەڵ ئەوانەشی کە بەو شێوەیە نەبوون لەگەڵمان و لەسەر دەستیشیان چی کارەساتی ناخۆش و ماڵ وێرانی هەبوو بەسەرمانداهات.کەچی ئێمە نەک هەروەک ئەوان نەبووین بووین بەڵکو هەوڵمان داوە لەگەڵیان بژین و خۆمان فێری زمان و عادەت و کلتوریشیان بکەین و بچینە شارەکانیان وسەیری بەرهەم هێنراوەکانیشیان بکەین و دەست خۆش\nیشیان لێ بکەین بۆ کاره جوانەکانیان.تێچوویشمان هەبێت بۆ ئەوەی ئێمە هەمیشە لەگەڵ ئەوان بین و لێیان دانەبڕێین.تەنانەت ئەوانەشی کە بۆ ئێمە نابێت و ناشێت فێری ببین.ڕەنگە بڵێن کامە ئەو فلیمە دۆبلاژکراوانەی کە ئەوان ئامانجان لە خشتە بردنی ئێمەو ڕۆڵە تازە پێگەشتووەکانمانە ئەو قوتابخانانەی ئەوان کە ئامانجیان هەیە لە کردنەوەیان لە نیشتمانی ئێمەداو ئەو کۆمپانیایانەی ئەوان کە بەرهەمەکانیان زۆرترین کڕیاری هەیە لەلایەن هاوڵاتیانی ئێمە ئەو کیژەی ئەوان کە زۆر ترین ئاخی بۆ هەڵدەکێشرێت لەلایەن لاوانی ئێمەوە ئەو شەقامەی ئەوان کە زۆر ترین گەشتیاری ئێمە پیاسەی لێ دەکات.ئەو وڵاتەی ئەوان کە زۆرترین هاوڵاتی ئێمه شوێنی نیشتە جێ بوونی لێ دەکڕن هیتد.ئەوانەی ئێمە دەتوانین هەمووئەوانەیان لەگەڵ بکەین و لەگەڵیان بژین ئەوە دووژمنەکانمانن ئەوانەی شیخ سعیدی پیرانیان هەڵ دەواسی و دووسەت و پەنجا هەزار مرۆڤی کوردیان دەکوشت و لەمێژووی پڕ لە نەهامەتی گەلەکەماندا هەزاران کچ و کوڕی ئەم گەلەیان زیندە بەچاڵ کرد یان ملیانکردن بە پەتەوە و نەیان هێشت بەخەونەکانیان بگەن و ژیانیان لێ حەرامکرا.ئەوانەی نەیان هێشت قازی بژی ئەوانەی هێمنیان بەخەمی نیشتمان کوشت ئەوانەی لەفەرەنسای دایکی دیموکراسیدا قاسم لو هاوڕێکانی شەهید دەکەن و ساکینە چانسز فیدان دۆغان لەیلا سۆیلە مز\nهاوڕێکانی خەڵتانی خوێن دەکەن.ئەوانەی ئەنفالیان کردین کیمیاویان ڕژان بەسەرماندا چەن ملیۆن مرۆڤیان لە زێدێدی خۆیان هەڵ کەند ئەوانەی کۆبانێیان وێران کرد. ئەوانەن ئێمە دەتوانین لەگەڵیان بژین.ئەوانەن گوێیان بە ناوی کوردو ووشەی کوردی و قوتابخانەی کوردی گوندی کوردی کەڕەو حەز بەبیستنی وەها ناوێک ناکەن و لەسەر هەڵوێستەکانیان ئاپۆ و سەلاحەدین و یوکسەن داخ و هاوڕێکانی لەزیندان تووند دەکەن.ئەوانە کوڕی سەرکردەکانی کورد(ساڵح وسلیم و احمد بانی خێڵانی و محمدی حاجی محمود و کریم احمد) شەهید دەکەن.باشە ئەوە لەگەڵ ئەوان ئەی بۆ ئێستا لە نێو خۆماندا بووین بە چەن بەش و هەربەشە و چەندین سوکایەتیمان لە سینەدا بۆ یەک هەڵگرتووە و ئاوی تۆوی ڕقوکینەدەدەین دژ بەیەکتر و دانی خێر بەکتردانێن و جوانی یەکتر نابینین.هەر ڕۆژەو بۆ دژایەتی یەکتر لەبەرەیەکی دژ بە گەلەکەمانداین و هەتا ئێستاش نەمان توانیوە بەرەیەکی خۆمان هەبێت و هەمووان لەسەر مافی ڕەوای گەلەکەمان یەک دەنگ و یەک هەڵوێست بین و کەشتی خەبات و تێکۆشان بەدەریای خوێنی شەهیدان بگەیەنین و لە نیشتمانی یەک هەڵوێست بۆ مافی ڕەوای گەل لەنگەر بگرین و ئەم هەواڵەی سەرکەوتنیش لەزاری دایکی چوار شەهیدەوە بیگەیەنین بە (قازی و شێخی پیران و هێمنی شاعیر و بە ئاپۆ و سەلاحەدین)و هاوڕیکانیان و بە شەهیدانیش بڵێین ئەوە لەسایەی یەک خوێنی ئێوەدا بەئاوات و ئامانج گەشتین.دەزانن بۆ ناتوانین لەگەڵ خۆمان باشبین و لەگەڵ دووژمن باش ژیان بکەین و جوانیەکانیان بینین و ئەو هەموو نەهامەتیە لەبیر بکەین.\nلەبەر ئەوەیە ئێوە هەتا ئێستاش بەرژەوەندی خۆتان لەپێش بەرژەوەندی گشتیەوە داناوەو چیش لەدەستان هاتووە درێغیتان نەکردووە بۆ پاراستنی.بە بێ ئەوەی گوێ بە مەترسیەکان و تێک چوونی ڕێزەکانبدەن.\nچوونکە ئەوەی ئێوە گوێتان پێ نەداوە ئەوەبووە نیشتمان و مرۆڤەکانی نیشتەجێی چیان بەسەردێت.هەر ئەوەشە وای کردووە جوانی خەڵکی تر بینن و چاوتان لەئاست جوانی خۆی کوێر بێت و هەمیشە وویستوتانە لەم ڕێگەوە پێگەتان جۆش و خرۆش بدەن و هەمیشە کەم بینیتان بۆ کارەکانی یەکترهەبووەو خۆشیتان بە باشەکانی یەتر نەهاتووە.بۆیە ئێستا دڵ پڕ لەڕق و دەم پڕ لەقسەی نەشیاوە بەرامبەر بەیەک.دڵینام ئەوەش لەمێژووی دوورودرێژی خەباتان سەرچاوەی گرتووە و هەتا ئێستاش پێوەی دەژین و بە عەقڵیەتی موو ئامەرە لەگەڵ یەک کاردەکەن.هەر ئەوەش بوو وای کرد لەخەباتی ڕزگاری خوازیتان چەندین جار بگلێن و تووشی هەڵەی گەورە گەورەبن.هەتا ئەو بەرگەش فڕەنەدەن و بە شێوەیەکی سەردەمیانە و لەسەر بنەمای دڵسۆزی لایەن گرانتان پەروەردە نەکەن و پڕیان نەکەن لەڕۆحی نیشتمانی ئەوە هەر بەردەوام دەبێت هەرچەن کاتی دەوێت بۆ داماڵینی ئەم بەرگە.چوونکە کەم نین ئەو ساڵانەی عازی شەڕو دژبەیەکی و چووێن فرۆشی تیادرا.ئەوەش بزانن ئەوەی ئێستا لە ساحەی سیاسی کوردی و لەشەقام لەنێو جەماوەر دەگوزەرێت هیچی لەگورزی دووژمن کەمترنیە وە ڕەنگە دووژمنیش هەر ئەوەی ویستبێت.ئەوان حەزدەکەن هەولێری چێتی و سلێمانی چێتی و کەرکوک چێتی و دهۆک چێتی وهیتد بکرێت.چوونکە هەتا وابکرێت ڕق زیاتر دەکات و ئەوانەی بەغداو ئەنکەرەو تاران و دیمەشق پێیان کردین لەبیر دەچێت.لەکۆتایدا دەڵێم ئەوانەی بەسەتان ساڵە دوژمنی یەکن و خوێنی یەکتر حەڵاڵ دەکەن و دەریایەک خوێنی یەکتریان ڕشت دەتوانن بەرامبەر بە ئێمە ببنەیەک و لەپەرلەمان پێکەوە دەنگ بدەن دژ بەحەقی ڕەوای گەلەکەمان.بەس ئێوە لە ژیانی سیاسیتان هەتا ئێستا نەبوون بەیەک دژ بە نەیارەکانمان و مەترسیەکان نەبوو بەهۆی یەک هەڵوێستان هەروەک ئەوەی شعەو سونەی عێراق\nئێوە هەر ڕۆژەو لەلایەکەوە درزێک دەخەنە جەستەی نیشتمان\nتێبینی/ئەوەم لەگەڵ هەموو حزبەکان و لایەن گرەکانیشیان بوو


کۆماری ئیسلامی بە شێوەیەکی نافەرمی، بە هۆی ڕووداوەکانی خورماتوو، هەڕەشە لە کورد دەکات | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران کۆماری ئیسلامی بە شێوەیەکی نافەرمی، بە هۆی ڕووداوەکانی خورماتوو، هەڕەشە لە کورد...\nکۆماری ئیسلامی بە شێوەیەکی نافەرمی، بە هۆی ڕووداوەکانی خورماتوو، هەڕەشە لە کورد دەکات\nماڵپەڕی (رجا نیوز) کە ماڵپەڕی فەرمی ڕێکخراوی تیرۆریستیی سپای پاسدارانی کۆماری ئیسلامییە، وێڕای نیشان دانی چەند وێنە و ویدیۆیەک لە هێرشی دۆینێی حەشدی شەعبی بۆ سەر دوزخورماتوو لە کوردستانی باشوور کە تێیدا وای نیشان دەدات کە کوردەکان ماڵی شیعەکانیان ڕماندووە و هێرشیان کردۆتە سەر شیعەکانی ئەو دەڤەرە، بەیاننامەی گرووپی “خۆڕاگریی ئیسلامی نوجەبا”ی بڵاو کردۆتەوە.\nسەردێڕی بابەتەکی ڕەجا نیوز (تاقمۆکەی بارزانی جەنایەتێکی ئەوتۆیان ئەنجام داوە کە ئیتر ناکرێ لە هەمبەری بێدەنگ بین/ گۆڕەپانی شەڕ یەک لاکەرەوەیی کۆتایی دەبێ)، بە شێوەیەکی نافەرمی هەڕەشەی لە هەرێمی کوردستان و بە گوتەی ئەوان تاقمۆکەی بارزانی کردووە.\nلە ڕاگەیێندراوەکەی گرووپی “خۆڕاگریی ئیسلامی نوجەبا” کە لە رەجا نیوزدا بە فارسی وەرگێڕدراوەتەوەو داندراوە هاتووە:”تاقمۆکەی بارزانی سەبر و وشیاریان لە دەستدا نەماوە و سەرجەم چەمکەکانی برایەتی و پێکەوە ژیان و ڕێککەوتننامە و گرێبەستەکانیان لە ژێر قاچی خۆیان ناوە و دەستیان داوەتە جینایەتێک کە ئیتر ناکرێ لە هەمبەری بێدەنگ بین”.\nشایانی باسە کە بە گوێرەی بەڵگە و لێدوانی شارەزایان، حەشدی شەعبی، تاقمێکی چەکداری سەر بە کۆماری ئیسلامی ئێرانن و لە لایەن هەندێ حیزبی کوردیی هاوپەیمانی کۆماری ئیسلامی ئێرانێشەوە پشتگیریان دەکرێ.\nئەو گرووپە چەکدارییە دۆینی هەڵیان کوتایەشاری دوز خورماتوو و لە بەرانبەردا کوردەکان بە پشێمەرگە و خۆبەخشەوە لێیان هاتنە دەنگ و خەسارێکی زۆریان لە حەشدی شەعبی داوە.\nزانیارییەکان باس لەوە دەکەن کە دوای شەڕەکە قاسم سلێمانی گەیشتۆتە ئەو شوێنە و لە ئاگربەستەکەدا دەستی بووە و لایەنێکی ئاگربەستەکە بووە. هەر لە دوای ئاگربەستەکەش گەنجێکی کورد شەهید کرا.\nشایانی ئاماژەیە کە ئەمڕۆ لە تۆڕە کۆمەڵایەتییەکاندا، بەشێکی بەرچاو لە چالاکانی سیاسی و مەدەنی لە باشور و خۆرهەڵات ناڕەزایەتی خۆیان لە هەمبەر هەواڵێکی ماڵپەڕێکی یەکێتی نیشتمانی (PUKMEDIA) دەربڕی کە تێیدا هەواڵێک بەو سەردێڕە بلاو بۆتەوە “٢٥ چەکداری حەشدی شەعبی شەهید بوون”.\nیەکێک لە دیمەنە بەرچاوەکانی دۆینیی دوزخورماتوو، پیرەپیاوێکی بەساڵاداچووی کوردە کە دەچتە سەر بینای حەشدی شەعبی و ئاڵاکەیان دێنێتە خوار، دەگوترێ ئەو دیمەنە بیزاری و ڕقی زۆری کاربەدەستانی کۆماری ئیسلامیی لێکەوتۆتەوە.\nلە هەمان کاتدا یەکێک لە خۆبەخشەکانی شەڕی دۆینیی دوزخورماتوو لە لێکدوانێکدا بۆ کاناڵی کوردستان ٢٤، باس لەوە دەکا کە تۆڵەی خوێنی شەهید دوکتور قاسملوو و مەلا ڕەبیعی و ….تاد، لە جەللادەکانی کۆماری ئیسلامی دەستێننەوە.\nشەڕ لە دوزخورماتوو لە کاتێکدا هاتە ئاراوە کە تازە لە قامیشلوو و دوای شەڕ و پێکدادانی هێزەکانی پ ی د و بەشار ئەسەد، بە شێوەیەکی عەشایری و بە ئامادەبوونی دوو لایەنی حیزبووڵلا و کۆماری ئیسلامی، ئاگربەست کرا.\nبابەتی پێشوو٤ هەزار هێزی گاردی سەرکۆماری سووریا ڕەوانەی قامیشلوو کران\nبابەتی دواترهەڵۆکانی ئازادیی کوردستان چالاکییەکیان لە بۆکان ئەنجامدا


ئەفسەرێکی هاتووچۆ هۆکاری زیادبوونی رووداوەکان دەخاتەڕوو\nئەفسەرێكی هاتوچۆی سلێمانی لەگرتەیەكی ڤیدیۆییدا سەرۆك و جێگری ئەنجومەنی وەزیرانی هەرێم و وەزیری ئاوەدانكردنەوە دەخاتە ژێر بەرپرسیارێتی بەشێك لەقوربانییانی هاتوچۆوه وهۆکاری زیادبوونی رووداوەکانیش دەستنیشان دەکات.\nبەهمەن عەبدوڵڵا ئەفسەری هاتوچۆ لەبەڕێوەبەرایەتی هاتوچۆی سلێمانی رایگەیاند، قوربانییانی رووداوەكانی هاتوچۆ رۆژ بە رۆژ روو لە زیادبوه‌نە و كاتی ئەوەیە هۆكاری سەرەكی لەرووداوەكانی هاتوچۆ دەستنیشان بكرێت.\nروونیشیکردەوە، لەدوای شۆفێر بەرپرسی سەرەكی لە گیانی قوربانییانی ھاتوچۆ، سەرۆكی ئەنجومەنی وەزیرانی هەرێم و جێگری سەرۆكی ئەنجومەنی وەزیران و وەزیری ئاوەدانكردنەوەیە.\nباسی لەوەشکردەوە، رێگاوبانەكان ھۆكاری بەشێكی زۆری رووداوەكانن، بەتایبەتی رێگای نێوان هەولێر-سلێمانی بە سماقوڵیدا بە رێگای مەرگ ناودەبرێت، ئەگەر شۆفێرەکان وریا نەبن ئەوا بەریەک دەکەون چونکە ریگایەکەی یەک ئاڕاستەیە هەر کەسێکیش لەم رێگایەدا بمریت هۆکاری سەرەکی ئەو سێ لایەنەیه.\nئه‌مه له‌كاتێكداه‌ی رووداوه‌كانی هاتوچۆ یه‌كێكه له هۆكاره سه‌ره‌كییه‌كانی مردن له هه‌رێمی كوردستان.


خانمان دەبێت ئەم فێڵانە بزانێت بۆ ئاسانکردنی کاری ڕۆژانەی\nخانمان زۆر کات دەڵێن سەرقاڵین کات بەشی ئەوە ناکات کارەکانی ڕۆژانەمان بە تەواوەی ئەنجام بدەین.\nبەڵام خانم دەزانیت چەند فێڵێكی ئاسان ژیانت ئاسانتر دەكات و كاتت بۆ دەگەڕێنێتەوە .\n1- هەڵبژاردنی كرێمی ئەساس بۆ پێست: ڕەنگە ئەمە كێشەی بەشێك لە خانمان بێت و نەزانن چ جۆرێك گونجاو و باشە بۆ پێستیان بەڵام باشتر وایە كرێمەكە بدەیت لە پێستی ملت نەك ڕوخسارت ، ئێستا ئەگەر ڕەنگەكان وەك یەكە ئەوە بزانە ڕەنگێكی گونجاوت دیاری كردووە.\n2- سوراو بە جلوبەرگەكەتەوەیە؟ ئاساییە بەڵام سپرای قژ بدە لەو شوێنەی بلوزەكە كە سوراوی پێوەیە بۆ ماوەی 10 خولەك پێوەی بهێڵەرەوە و دواتر جلەكە بشۆ .\n3- كاتێك مۆبایلەكەت دەخەیتە ژێر شەحن ئەوە مۆبایلەكەت بخەرە دۆخی گەشتكردن بە تەیارە ئەمە وادەكات زووتر مۆبایلەكەت شەحن ببێتەوە .\n4- چیتر جلەكان ئوتو مەكە فێڵێكی ئاسان یارمەتیت دەدات لە ئوتوكردن ڕزگارت بێت دوای شۆردنی جلەكان جارێكی دیكە بیخەرەوە ناو وشككەرەوەی جل شۆرەكە و 3 پارچە سەهۆڵی تێبكە و ماوەی 15 خولەك لەناو جل شۆرەكە بیهێڵەرەوە .\n5- كلیلەكانت یەك شێوەن بەڵام هی چەند دەرگایەكی جیاوازن؟ ڕەنگە ئەمە كاتی زۆرت لێ ببات هەتا ئەو كلیلە بدۆزیتەوە كە مەبەستتە ، كێشەت نەبێت لەڕێی بەكارهێنانی بۆیەی نینۆكەوە كلیلەكان ڕەنگاو ڕەنگ بكە هەتا ئاسان بیان ناسیتەوە .\n6- ئەگەر دەتەوێت بە زووترین كات خواردنەوەیەك سارد بكەیتەوە ئەوە تەنها قاپێك سەهۆڵ كەوچكێك خوێی تێبكە و قتوی خواردنەوەكەی تێبكە ، بە دوو خولەك پلەی گەرمای قتوەكە 10 پلە كەمتر دەبێتەوە .\n7- دەتەوێت ئەو خواردنەی گەرمی دەكەیتەوە هەمووی بە یەكسانی گەرم ببێتەوە ؟ ئاسانە تەنها خواردنەكە بخەرە لاتەنیشتی قاپەكە و بیخەرە ناو مایكرۆ وەیڤەوە ، ئێستا خواردنەكەت بە تەواوەتی گەرم بۆتەوە .


وتووێژ:ئەپۆلۆ ١١ - ویکیپیدیا، ئینسایکڵۆپیدیای ئازاد\nسڵاو دۆستان ئەپۆڵۆ باشترە یان ئەپۆلۆ، من پێشتر لە ئەپۆلۆ ٨، بەرنامەی ئەپۆلۆ و ھتددا ئەپۆلۆم بەکار بردووە تکایە ھاوکار بن با ھەر بە یەک شێوە بنووسرێت کامیان دابنەین؟.Kardo Jaf (لێدوان) ١٠:٠٠، ٥ی ئایاری ٢٠١٨ (UTC)\nپێشتریش باسم کردبوو لە ئینگلیزیشدا ل و ڵ ھەیە. ھەزار جاریش گوێی بگری بە ئینگلیزی ھەر دەڵێ ل نەک ڵ. --چالاک وتووێژ ١٠:٢٢، ٥ی ئایاری ٢٠١٨ (UTC)\nئەپۆڵۆ وەک چالاک وتی. --هیوا (لێدوان) ١٠:٣٢، ٥ی ئایاری ٢٠١٨ (UTC)\nکاک چالاک فەرموویەتی "ئەپۆلۆ" کە منیش ھەر ئەپۆلۆم پێ دروستە. -- ⇐ئارام وتووێژ💭 ١٠:٤٤، ٥ی ئایاری ٢٠١٨ (UTC)\nجا خۆ ١٠٠٠ جاریش گوێی لێ بگرە ناڵێ ئەپۆلۆ دەڵێ ئەپالۆو: گۆکردنی ئینگلیزی: /əˈpɑloʊ/ -- ◂ ئێپین لێدوان♬ ١١:٥٨، ٥ی ئایاری ٢٠١٨ (UTC)\nخودی خۆم تەنھا قسەم لەسەر /ل/ و /ڵ/ کرد. -- ⇐ئارام وتووێژ💭 ١٢:١٥، ٥ی ئایاری ٢٠١٨ (UTC)\nزۆر سپاس، بەس لە هەر شوێنێکدا ئەپۆڵۆتان بینی تکایە بژاری بکەن. خۆشم هەوڵی خوەم دەدەم. ئەمیشە دەگوازمەوە بۆ ئەپۆلۆ ١١.Kardo Jaf (لێدوان) ١٥:٢٨، ٥ی ئایاری ٢٠١٨ (UTC)\nھەروەھا دۆستان یەک بابەتی تریش با لێرە یەکلایی بکەینەوە، لەم وتارە و لە ھەندێ وتاری تریشدا وشەی کاژێریم دیوە کە بۆ مەبەستی ٦٠ خولەک بەکار دێ بەڵام وا نازانم ئەمە دروست بێ وەک ئەوەی ڕووداو ئەیڵێ و بەڵاوی دەکاتەوە، وشەی کاتژمێریش بە مانای ئامێری ژماردنی کاتە و نابێ بۆ ٦٠ خولەک بەکار بێ، من پێم وایە بۆ ئامێرەکە کاتژمێر و بۆ ٦٠ خولەکیش ھەر وشەی سەعات بەکار ببەین وەک ئەوەی کە لە کورمانجیشدا باوە و دەڵێن سەعەت ئەم وشەیە لە ھەموو زاواوەکانی تریشدا ھەیە بەڵام کاژێر و کاتژمێر بە مانای ٦٠ دەققە وادەزانم ھەڵە بن. -- Kardo Jaf (لێدوان) ١٥:٤١، ٥ی ئایاری ٢٠١٨ (UTC)\nکاتژمێر ئامێرەکەیە بە ئینگلیزی clock یا watch. بەڵام بۆ ئەو شتەی بە ئینگلیزی دەڵین hour؛ ئەوەی ڕووداو بڵاوی دەکاتەوە و دەڵێ کاژێر تا ئێستا زۆریان ڕەخنە لێ گرتووە کە کوا بەڵگەت کە کاژێر یانی hour ھیچ وەڵامیان نەبووە. لە ھیچ وشەنامەیەکی کوردیشدا نەھاتووە. ئێرە بخوێننەوە نووسراوەی کاک ناسرە پێویستی بە لێکدانەوەی من نییە. بۆ hour لە کوردیدا کاتکۆ ھەیە ئەگەر بمانەوێ کوردی دابنێین دەنا ھەر سەعات-ەکە. ئەگەر چی من زیاتر لەگەڵ کاتکۆم چون ئەگەر ثانیە و دقیقە-مان کردووەتە کوردی بۆ نابێ سەعاتیش بکەین؟--چالاک وتووێژ ١٦:٣٥، ٥ی ئایاری ٢٠١٨ (UTC)\nبەڕاستی من لەگەڵ کوردیم بەڵام خولەک و چرکە ھێشتا بەو جۆرە کە پێویستە شوێنی خۆیان نەگرتووە ھەرچەند کە چەندین ساڵە ھەن، ئەمە من تەنیا باسی کوردیی ناوەندی دەکەم ئەو کەلێنەش کە کەوتووەتە نێوان شێوەزاری کوردی ناوەندی لە ڕۆژھەڵات و باشوور بەھۆی ئاوا چت گەلێکن ھەروەھا کەلێنێکی گەورەتر لە نێوان نووسین و قسەکردنی کوردیدا، ئیدی بگرە ئەو کەلێنەی کە لە نێوان شێوەزارەکاندا دروست بووە. ئێمە شانازیمان ئەوەیە کە زمانەکەمان خوێندن و نووسینی یەکسانە و خەڵکی زوو فێری دەبن بەڵام کوا زمانی نووسین لە کوێ زمای قسەکردن لەکوێ. وەڵڵاھی من پێم باشترە ئەگەر وشەیەک کۆنە و لە ھەموو شیوەزارەکاندا ھەیە با ھەر بمێنێتەوە لە زمانی کوردیدا ئەگەرچی وشەیەکی بێگانەیە بەڵام خۆ خزمەت بە زمانی کوردی دەکات و ئێستا بەشێکە لەم زمانە؛ ھەزاران وشەی کوردیش ھەن کە ھەر بەم شێوە خزمەتی زمانانی بیانی دەکەن و ئەوان بە بەشێک لە زمانەکەی خۆیان ھەژماری دەکەن. بۆ ھەموو زمانەکان وایە لە ئینگلیزیشدا ھەزاران وشەی فەڕەنسی و یۆنانی و... ھەیە کە ھەنووکە بەشیکن لە زمانی ئینگلیزی. ئەو وشانە کە جێی خۆیانیان گرتووە لە ھەموو شیوەزارەکاندا با ھەر بمێننەوە و خزمەت بە یەکگرتنمان بکەن و ئەوانی تریش لەگەڵ وشە ڕەسەنەکانی خۆماندا جێگۆڕ دەکەین وەھا تەنانەت زمانەکەمان کۆڵەوارتر دەبێت ئەگەر دوو وشەی سانیە و چرکەمان ھەبێت بێگومان باشترە لەوەی تەنیا یەک وشەمان (چرکە) ھەبێت و دەتوانین کەڵک لە ھەردوو وشەکە وەربگرین.Kardo Jaf (لێدوان) ١٦:٥٦، ٥ی ئایاری ٢٠١٨ (UTC)\nوەڵڵا چرکە بێکێشەیە لە دەنگی کاتژمێر گیراوە و بەرامبەری چرتەیە. چون ھەر یەک سانیە کە دەڕوا چرکەیەک لە کاتژمێر دێ بەو بۆنەیەوە ناوی سانیەیان ناوە چرکە. کاتکۆش لە فۆلکلۆردا ھاتووە بێکێشەیە. یا ھەمووی کوردی بێ یا ھەموو عەرەبی. گۆڕینی زۆر وشە ھۆکاری نازمانەوانی ھەیە وەک لە فارسیدا واژە-یان لە جێی کلمە دانا کە چی پێویست نەبوو وای لێھات دوایی کوردیش لە ڕووی ئەمە «وشە»ی ڕۆنا. جاران ھەر دەیان وت واژە وەک ئێستاش کە لە جیات دەستەوشە دەڵێن دەستەواژە. --چالاک وتووێژ ١٧:١٤، ٥ی ئایاری ٢٠١٨ (UTC)\nمن قەت نەم گوت کێشەیان ھەیە و ناتوانم واش بڵێم، ھەموو قسەکانم لە سەرەوەدا کر پێداچوونەوەی بکە ڕەنگە چاکتر لە مەبەستم تێبگەیت. -- Kardo Jaf (لێدوان) ١٨:١٧، ٥ی ئایاری ٢٠١٨ (UTC) -- Kardo Jaf\nلێرەش لە کاتژمێر وتووێژێک کراوە کە ھەر سەعات بە ئەنجام گەیشتووە. -- ⇐ئارام وتووێژ💭 ١٨:٤١، ٥ی ئایاری ٢٠١٨ (UTC)\nوتووێژەکەم خوێندەوە، بە باوەڕی من کۆدەنگی هەیە، مەبەستی منیش هەر ئەمەیە. لە سەرەوەشدا ئاماژەم پێکرد من ناڵێم وشەگەلێک وەک چرکە و خولەکیش لاببەین بەڵام نازانم هۆکاری سڕینی وشە کۆنەکانیش وەک سەعات و دەقە و سانیە چی بووە؟ ئەگەر هاوڕان لەگەڵم با ئەم وشانەش زێدە بکەینە لیستی زاراوە پەسند کراوەکان. -- Kardo Jaf (لێدوان) ١٨:٥٥، ٥ی ئایاری ٢٠١٨ (UTC)\nڕەنگ کاتکۆ زۆر باو نەبێ و سەعات باو بێ بۆیە ساعەت باشتر بێ بەڵام من لەگەڵ سڕینەوەی چرکە نیم و خولەک-یش کەم تا کورتێک باوە.--چالاک وتووێژ ١٩:٤٠، ٥ی ئایاری ٢٠١٨ (UTC)\nمنیش هاودەنگم، سڕینەوە هەر دروست نییە پاش ئەو هەموو هەوڵە کە بۆ جێخستنیان دراوە، دەبێ هەردوو وشەکان پێکەوە بەکار بێنین وەک بڵێین minute یانی خولەک، دەقە -- Kardo Jaf (لێدوان) ١٩:٥٠، ٥ی ئایاری ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:ئەپۆلۆ_١١&oldid=572070»\nئەم پەڕەیە دواجار لە ١٩:٥٠ی ٥ی ئایاری ٢٠١٨ نوێ کراوەتەوە.


مەرزێكی نێودەوڵەتی هەرێم لەگەڵ ئێران دادەخرێت – تۆڕی میدیایی خەڵک\n2020/03/14 - 7:43 PM\nبەمەبەستی ڕێكخستنەوەی كاروبارەكانی تایبەت بە جموجۆڵی بازرگانی لەم كاتەدا و توندوتۆڵكردنەوەی ڕێكارەكانی خۆپارێزی لەڤایرۆسی كۆرۆنا، مەرزی نێودەوڵەتی پەروێزخان دادەخرێت.\nكۆمەڵگای دەروازەی نێودەوڵەتی پەروێزخان لە ڕاگەیەنراوێكدا ئاماژەی بەوەكردووە، مەرزەكە لە كاتژمێر (٨)ی ئەمشەوەوە بۆماوەی (٣٦) كاتژمێر دادەخرێت، هەموو جۆرە جموجۆڵێكی بازرگانی ڕادەگیرێت.\nڕوونیشی كردۆتەوە، مەرزەكە لەكاتژمێر (٨)ی ئەمشەو ٢٠٢٠/٣/١٤ تا كاتژمێر (٨)ی بەیانی ٢٠٢٠/٣/١٦ دادەخرێت و ئامانج لە بڕیارەكەش توندوتۆڵكردنەوەی ڕێكارەكانی خۆپارێزییە بەرامبەر بەڤایرۆسی كۆرۆنا.\nڕوونیشی كردۆتەوە، دوای گفتوگۆ و ڕاوێژ لەنێوان سەرپەرشتیاری كۆمەڵگای دەروازەی نێودەوڵەتی پەروێزخان و هەریەك لە وەزارەتی دارایی و ئابوری حكومەتی هەرێمی كوردستان و بەڕێوەبەرایەتی گشتی گومرگ و ئیدارەی گەرمیان، ئەم بڕیارە درا.\nقائیمقامیەتی سلێمانی: ڕێگە بەھیچ كەسێك نادرێت نرخ لەسەر هاووڵاتیان زیاد بكات\nتەندروستی هەرێم هەواڵێكی “دڵخۆشكەر” لە بارەی كۆرۆناوە بڵاودەكاتەوە


ئاكشن - سه‌ركێشی - چیرۆكی هه‌ست بزوێن 10/8.0\nئاكشن - درامی 10/7.6\nئاكشن - درامی\nكۆمێدی - ڕۆمانسی 10/5.3\nكۆمێدی - ڕۆمانسی\nآتش بس (2006)\nكۆمێدی - تاوانكاری 10/4.5\nكۆمێدی - تاوانكاری\nئاكشن - تاوانكاری - چیرۆكی هه‌ست بزوێن 10/6.0\nئه‌نیمه‌یشن - درامی - خه‌یاڵی - 10/7.7\nئه‌نیمه‌یشن - درامی - خه‌یاڵی -\nسه‌ركێشی - چیرۆكی هه‌ست بزوێن - درامی - 10/8.0\nسه‌ركێشی - چیرۆكی هه‌ست بزوێن - درامی -\nسه‌ركێشی - خه‌یاڵی 10/6.4\nسه‌ركێشی - خه‌یاڵی\nتاوانكاری - درامی - خه‌یاڵی 10/7.5\nتاوانكاری - درامی - خه‌یاڵی\nدرامی - ڕۆمانسی - وه‌رزشی 10/7.3\nدرامی - ڕۆمانسی - وه‌رزشی\nكۆمێدی - درامی - وه‌رزشی 10/7.3\nكۆمێدی - درامی - وه‌رزشی\nكورته فیلم - ئه‌نیمه‌یشن - كۆمێدی 10/6.6\nكورته فیلم - ئه‌نیمه‌یشن - كۆمێدی\nژیانامه - درامی 10/8.0\nكورته فیلم - ئه‌نیمه‌یشن - زانستی خه‌یاڵی 10/5.7\nكورته فیلم - ئه‌نیمه‌یشن - زانستی خه‌یاڵی\nكورته فیلم - درامی 10/6.2\nكورته فیلم - درامی\nكۆمێدی - درامی - خه‌یاڵی 10/7.5\nكۆمێدی - درامی - خه‌یاڵی\nئاكشن - درامی - سه‌ركێشی 10/7.8\nئاكشن - درامی - سه‌ركێشی\nئاكشن - سه‌ركێشی - خه‌یاڵی 10/7.3\nئاكشن - سه‌ركێشی - خه‌یاڵی\nسه‌ركێشی - كۆمێدی 10/7.8\nسه‌ركێشی - كۆمێدی\nئاكشن - سه‌ركێشی 10/6.5\nدرامی - خه‌یاڵی - مێژویی 10/7.6\nدرامی - خه‌یاڵی - مێژویی\nكۆمێدی - درامی - ڕۆمانسی 10/7.2\nكۆمێدی - درامی - ڕۆمانسی\nئاكشن - درامی - ڕۆمانسی 10/6.4\nئاكشن - درامی - ڕۆمانسی\nروز سوم (2006)\nئه‌نیمه‌یشن - سه‌ركێشی - كۆمێدی 10/6.1\nدرامی - جه‌نگ - مێژویی 10/7.9\nدرامی - جه‌نگ - مێژویی\nتاوانكاری - درامی - ئاڵۆز 10/7.6\nدرامی - خه‌یاڵی - جه‌نگ 10/8.2\nدرامی - موسیقی 10/7.3\nدرامی - موسیقی\nدوای بەدەستهێنانی پلەی (OO) و مۆڵەتی کوشتن، بریکاری نهێنی (جەیمس بۆند) یەکەم ئەرکی پێ دەسپێردرێت، بۆ بەزاندنی کەسێک لە یاری (پۆکەر) لە ئاستی گرەوی بەرز کە ئەو کەسە بە نهێنی پاڵپشتی دارایی تیرۆرستان دەکات، لە (گازینۆ ڕۆیاڵ) لە مۆنتینیگرۆ\nپاشا لیونایدس و ٣٠٠ سەربازی سپارتا دژی زیرکسیس و سوپا گەورەکەی فارس شەڕ دەکەن، کاتێك لەلایەن سپارتاکانەوە خیانەتیان لێ دەکرێت، تووشی سەختییەکی ناهەموار دەبنەوە\nچیرۆکی دوو ئەندازیارە بە ناوی (سایە) و (یوسف) کە هاوسەرگیری دەکەن، بەڵام دوای هاوسەرگیری پەیوەندی نێوانیات دەگۆڕێت. دەیانەوێت جیاببنەوە و کاتێ سایە دەیەوێت بچێتە لای پارێزەر....\nداڕێڵ و ڤانێسا کورتەباڵایەک هەڵدەگرنەوە بەنێوی کاڵڤن کە لەبەردەرگای ماڵی خۆیان دەیدۆزنەوە، پاش ماوەیەک بۆیان دەردەکەوێت کە کاڵڤن دزێکە و لەپێناو ئەو ئەڵماسە خۆی پێیان گەیاندووە کە لەجانتاکەی ڤانێسادایە\nھەرزەکارێک دەبێتە ڕکابەرێکی سەرەکی لە جیهانی پێشبڕکێی دریفتدا، پاش ئەوەی لەگەڵ باوکی دەچێتە تۆکیۆ بۆ ئەوەی نەکەوێتە بەندینخانە لە ئەمریکا\nئامێرێکی چارەسەرکردنی نەخۆشی دەروونی دەدزرێت، لەو کاتەتەدا کچێک بە ناوی (پاپریکا) هەوڵێ گەڕانەوەی دەدات\n(جیگسۆ) فەرمان بە کاربەدەستێکی دەکات لە بەرامبەر ئەوەی بە زیندووی بیھێڵێتەوە پزیشکێک بڕفێنێت و چەندین تاقیکردنەوەی دڕندانەی پێدەکات.\n(سلێمان) دەڕفێندرێت و ناچاردەکرێت لە کانەکان کاربکات، لەوێ ئەڵماسێکی گرانبەھا دەدۆزێتەوە و دەیشارێتەوە. کاتێک (دانی) پێیدەزانێت، بەڵێنی پێدەدات یارمەتیبدات خێزانەکەی بدۆزێتەوە لەبەرامبەر ئەڵماسەکە...\nلە زەوییەکی ئەفسانەی، پیاوێک و گەنجێک لێکۆڵینەوە لە زنجیرەیەک ڕوداوی نائاسایی دەکەن\nیەکێک لە باشترین بۆن دروستکەرەکانی فەڕەنسا لە سەدەی هەژدە (ژان باپتیس گرێنوی)ـیە بە هەستێکی سەرسوڕهێنەر بۆنکردن لەدایکبووە، حەزی بۆ درووستکردنی بۆنێکی ناوازە بەڕادەیەک زیاد دەکات کە کارەکانی بە ئاڕاستەیەکی خراپدا دەبات.


كرانەوەی زیاتری ریاز\nبۆیەكەمین جار لە مێژووی عەربستانی سعودی، بەبڕیاری شازاده محەمەد بن سه‌لمانی جێنشین ژنێك كرایە باڵوێزی وڵاتەكە لە ئەمریكا.\nلەم رووەوە دوای ئه‌وه‌ی شازاده خالیدی كوڕی شا سه‌لمان له پۆستی باڵوێزی وڵاته‌كه‌ی له ئه‌مریكا لابراو پله‌كه‌ی به‌رزكرایه‌وه بۆ جێگری وه‌زیری به‌رگری وڵاته‌كه‌ی به پله‌ی وه‌زیر، شازاده محەمەد بن سه‌لمانی جێنشینی سعودیە بڕیاری دا شازاده ریمای كچی به‌نده‌ر بن سوڵتان ئال سعودی ئامۆزای بكاته باڵوێزی وڵاته‌كه‌ی له ئه‌مریكا.\nله عه‌ره‌بستانی سعودیدا یه‌كه‌م جاره ئافره‌تێك پۆستێكی له‌و شێوه‌یه وه‌ربگرێت كه پێشتر به وڵاتێكی موحافزكار ناسرابوو، ژنان ته‌نانه‌ت مافی شۆفێریكردن‌و ده‌نگدانیشیان نه‌بوو، بەڵام پاش له‌سه‌ر كارلابردنی شازاده محەمەد بن نایف و هاتنه سه‌رته‌ختی شازادهی جێنشینی محەمەد بن سه‌لمان، كۆمه‌ڵێك گۆڕانكاری ڕیشه‌یی له وڵاته‌كە راگه‌یاند له‌وانه ڕێگه‌دان به شۆفێریكردنی ژنان‌و كردنه‌وه‌ی هۆڵی سینه‌ما‌و سازدانی كۆنسێرت بۆ گۆرانیبێژی ژنی بیانی‌و....هتد، ئەویش له‌ژێر ناوی كرانه‌وه‌و چاكسازیدا، ئه‌م هه‌وڵه‌ی دواییش به دانانی ژنێك له‌و پۆستەدا هه‌ر لەو چوارچێوه‌یه‌دا دێت.\nلای خۆشیه‌وه شازاده ریما سوپاسی شاسه‌لمان‌و شازاده‌ی جێنشین محەمەد بن سه‌لمانی كرد بۆ دەستنیشانكردنی بۆ ئەو پۆسته‌و به‌ڵێنی دا بەڵسۆزی كارەكانی رابپەڕێنێت.\nشازاده ریما له‌دایكبووی ساڵی 1975و هه‌ڵگری بڕوانامه‌ی به‌كالۆریۆسه له ئەدەبدا له زانكۆی جۆرج واشنتۆن له سالی 1999، وه‌ك ڕاوێژكار له نووسینگه‌ی شازاده‌ی جێنشین كاری كردووه، بریكاری نه‌خشه‌دانان‌و پێشخستن بووه له ده‌سته‌ی گشتی وه‌رزش، سه‌رۆكی یه‌كێتی وه‌رزشی كۆمه‌ڵگه‌یی سعودیە بووه، سه‌رۆكی جێبه‌جێكاری كۆمپانیای ئه‌لفا ئینته‌رناشیۆناڵ بووه، ناوی چووه‌ته گۆڤاری فاست كۆمپا‌نی ئه‌مریكی بۆ ئه‌و سه‌د كه‌سه‌ی زۆرترین داهێنانیان كردووه له ساڵی 2014دا، وه‌ك شانزه‌یه‌م كه‌سایه‌تی به‌هێزترین ژنانی ڕۆژهه‌ڵاتی ناوه‌ڕاست له كۆی 200 ژن هه‌ڵبژێرراوه، رۆڵی هه‌بووه له دامه‌زراندنی فێركردنی وه‌رزشی بۆ كچان له خوێندنگه‌كاندا، ڕۆڵی گه‌وره‌ی هه‌بووه له وشیاركردنه‌وه‌ی خه‌ڵك له مه‌ترسی شێرپه‌نجه‌ی مه‌مك، به دروستكردنی گه‌وره‌ترین شریتی په‌مه‌یی كه ئاماژه‌یه بۆ به‌ره‌نگاربوونه‌وه‌ی شێرپه‌نجه‌ی مه‌مك ناوی ده‌زگاكه‌ی چووه‌ته كتێبی گینسه‌وه.\nفەرماندەیەكی هەسەدە: سەركەوتنی یەکجاری زۆر نزیك بۆتەوە\n2019.03.06 - 09:38


نان و ئازادیی.\nبەنگین پیرۆت نورى\nهێشتا ماندووە لە چاوەڕوانیدا چاوەکانى پشویان نەدابوو نیوە خەوتو نیوە بێدار بوون. هەر بەم حاڵە، شڕە بەتانیەکەى کە نیگارکێشێک خەونى برسیەکان نیگار بکات هەمە چەشن نەخش و وێنە کرابوو.\nلەسەر جەستە شەکەت و تێکشکاوەکەى لایدا،بەدەم باوێشکەوە هەناسەیەکى قوڵى هەڵمژى،سەرماى بو،پێدەچو لە دوێنێ وە هیچى نەخواردبێ دەنگى هەڵبڕى گڕ و ناخۆش بو سکى قوڕە قوڕى دەهات بۆنى ناو دەمى ناخۆش بوو. بابە برسیمە ئاى بابە تۆ لەکوێى برسیمە،چ دەنگێک جگە لە بێدەنگى وەڵامى نەدایەوە،سێ بارە و چەند بارە وەڵام هەر نەبوو.\nکە سەیرى ئاسمانى بێکەسى خۆى دەکرد،هەورێکى بۆر غەزەبى برسیەتى زیاتر دەکرد کە بە سوارى گالیسکەى ڕەشەبا،سەرماى وشک بەدواى خۆیدا ڕادەکێشێ. ئازارى برسیەتى واى لێکرد سکە بەژانەکەى بداتە بەر ئەو خۆرەى لەقلیشاى پەنجەرەوە هەمە جۆر خۆى دەنواند و دەهاتە ژورە سارد و سڕەکەى،وردە وردە گەرمى بۆوە، شریتى خەیاڵى نان و خۆرى گەرم لەپڕێکدا پچڕا. هەرکە هەستایە سەر پێیان کەوشە هەریەک لەڕەنگەکانى لەپێى قاچە تەزیوەکانى کرد،موچڕکى سەرمایەکى سڕ و تەزیو لەبنى پێیانى ڕۆچو لەتەوقى سەرى دەرچوو.\nهەناسەسارد و بێ ئومێدانە بە هەنگاوە قورسەکانى ڕێى دەبڕى و بەدەم هەنگاوى رێِگەوە دەیوت:بابە نان بابە نان" ئەو وشە تەزیو و بێ وەڵامانەى بەگوێى شوستە و درەختە سەرما بردوەکانى بێدەنگى دەچرپاند.\nلە دوورەوە دەنگى خەڵک ئاوازێکى غەمناک بوو،بۆیە پێیەکانى وەکو لەسەر پشتى مانگا بێت زەوى نەدەگرت و بە نزیک بونەوەى،ئاپۆراى خۆپیشاندان ئەو ئاوازە غەمناکە وەکو هاژەى شەلالێک وابوو. چ جۆرە خەڵکێک جێگەى پرسیار بو،زەرد و لاواز و بنێس،گالیسکەى غەزەبى برسیەتى نانى ئەوانیشى ڕفاندبوو،بەقاچ و دەست و دەمو چاو و لێوە قەلشیوەکانیان لە مرۆڤى مردوى ناو گۆرستان دەچوون،هۆروژمى ئەو بارو دۆخە نالەبارە تا دەهات تەوژمى زیاتر دەبو،لەو ساتە جەنجاڵ و ئاڵۆزەدا پروشە بەفرى چیاکان لەسەر باڵى بەهار هەڵى گرتبوون مژدەى توانەوەى ئازارى ستەمى برسیەتى و زستانى ئەدا. خەڵکەکە لێکڕا یەک دەنگ هاواریان دەکرد "نان و ئازادیی" "نان و ئازادیی" هاژە هاژێک وەک شەپۆلى دەریا کەس گوێى لەدەنگى کەس نەبوو. منداڵە برسى و زەبونەکە کەوتە ژێر پێیە شقار شقاربووى خەڵکە برسیەکە، هەر جارەى شوێنێکى جەستەى دەکەوتە بن پێیەکان.نەدەسرەوت هەر هاوارى دەکرد "بابە نان بابە نان" باوکى ناڵەى ناسۆرى نەبیست نان و ئازادیی بۆ بێنێت، جا کێ ناڵێ باوکى پێش ئەم نەبۆتە قوربانى نان و ئازادیی.\nماڵپەڕی بەنگین پیرۆت نوری


بەرپرسیاریی لە پێناو فریودان و دزیی.\nبەرپرسیاریی راستگۆیانە ئەوەیەکە بەرپرسەکان بەردەوام ڕاستگۆیانە بە دواداچوون دەکەن بۆ سەرجەم گرفت وکێشە جۆراوجۆرەکان، بەردەوام بەرپرسەکان لەناو خەڵکدان هیچ کاتێک خۆیان لەخەڵک جیاناکەنەوە تەنانەت بۆئەوخەلکانەش کە کاتى دەنگدان وڕاپرسى دەنگیان بەونوێنەرونمائیندە نەداوە،جۆرێکى تریش هەیە لەبەرپرسیاریی کە داپۆشراوە بە میکاجى قسەى باق وبریق وبەڵینى درۆینەى جۆراوجۆر و خۆڕازاندنەوە بۆ قسە ڕووکەش و شانۆکارییەکانى بەردەم تەلەفیزیۆن وڕادیۆوراگەیاندنەکان بەبێ ئەوەى چەندی کاتى زۆریش قسەبکەن سوودى سەلکەتوورێکى هەبێت بۆخەڵکى ناڕازى و کرێکار و زەحمەتکێش و بەشمەینەتى کۆمەڵگ، ئەمەش بۆ ئامانجى بەدەستهێنانى پلەوپایەکى دیارى کراو یان بۆبە دەستهێنانى پارە و سامان بە رێگاى نایاسایى و یان بۆ بەردەوام بوون لەجۆرى دزى و فرێوکارى بەسامانى گشتى.\nلەم جۆرە بەرپرسیارییە لەناو حکومەتى هەرێمى باشوورى کوردستان دا زۆرینە پێک دەهێنن کە ئەوانیش نوێنەرى حیزبەکانن کەلەحیزبە قەومى وئیسلامى یەکانن ئەوانیش پارتى ویەکێتى وبزوتنەوەى گۆڕان وئیسلامییەکانن لەناوحکومەتدا بەناوى حکومەتەوە بریاردەدەن و سیستەم بەرێوەدەبەن ،هەربۆیەشە بەدرێژایى چەندین ساڵە لەجیاتى چارەسەرى کێشەکان وپاراستنى ئەمنێتى خەڵک وڕۆژنامەنووسان وڕۆشنبیران وئازادیخوازان و یەکسانیخواز و کۆمۆنیستەکان بەپێچەوانەوە ژیانى نوسەران و ئازادیخواز و یەکسانیخواز و سیکۆلار و کۆمۆنیست لە مەترسیدایە لەسەردەربرینى بۆچوون و تێڕوانینەپێشکەوتنخوازاکانیان کە تایبەتە ڕەخنەگرتن لەئاداب وسوونەتەکۆنەپەرست ودیینى و دژەمرۆڤایەتییەکان لەژێرهەڕەشەى مەرگدان هیچ زەمانەتێک نییە بۆپاراستنى گیانیان لەکاتى هەرەشەلێکردنیان لەسەر نووسینى بابەتە پێشکەوتنخوازەکانیان، تەنانەت لەماوەى دەسەڵاتى ئەوحیزبە بۆرژوا و کۆنەپەرست ودواکەوتوانەدا کەئێستاش کۆمەڵگاى باشوورى کوردستان بەڕێوەدەبەن بەچەندەهالە کەسانى ڕۆژنامەنووس وسیاسى و ڕۆشنبیرى کۆمۆنیست و ئازادیخواز و یەکسانیخواز تیرۆرکراون بەشێکى زۆر لەتاوانباران دادگایى نەکراون وبەهەزاران لەژنان وکچان ڕەشەکوژ و تیرۆرکراون، سەرەڕایى هەبوونى گەندەڵى ودزینى زۆرى سامانى سەرزەوى وژێرزەوى باشوورى کوردستان بە ئاشکرا و ئێستاش کەبەردەوامن لەدزى وبەهادەردانى سامانى گشتى کۆمەڵگاى باشوورى کوردستان بەلام بەرپرسانى باڵایى حکومەتى هەرێم کەمترین کەسیان لەبەرپرسانى گەندەڵکارودزدادگایى نەکردووە، هیچ بەرپرسێکى ئەمنى و ئاسایش لەسەرنەپاراستنى ئەمنێتى ڕۆژنامەنووس و کۆمۆنیست و ئازادیخواز و یەکسانیخواز و پێشکەوتنخوازدادگایى نەکردووە.\nهەر بۆیە دەتوانین بڵێن ئەم جۆرەسیستەمە وحکومڕانییە کە کۆمەلگایى باشوورى کوردستان بەڕێوەدەبات لێواولێوەلەگەندەڵى ودزیى وبەفیڕۆدانى سامانى گشتى بەچەندین ساڵەدرێژەدەدرێت بەم جۆرە گوزەرانەجەهەنمەکەتەنها خەڵکى زەحمەتکێش وکرێکاروهەژارباجەقورسەکەى دەدات دەبیندرێت تائێستاش خەڵکى زەحمەتکێش وکرێکار پێویستى بەنەوت وسوتەمەنییە پێى نادەن بەلام رۆژانە پارەى نەوت و غاز کاتێک دەفرۆشێت دیارنامێنێت و کەس نازانى ئەوپارەیە چى لێدێت ،سەرەرایى بەردەوام فرۆشتنى نەوتو غاز بەلام قەیران وکێشەکان هەرزیاد دەبن بۆ کۆمەڵگاى باشوورى کوردستان، بەچەندمانگ جارێک نیوە موچەکەش بەفەرمانبەران نادەن دەستاودەستیان پێ دەکەن، لە کوێى ولات وکۆمەلگاکانى جیهان هەیە کە بەوڕێژەیە زۆرە نەوت و غاز و بەرهەمە جۆراوجۆرەکانى ژێرزەوى و سەرزەوى هەبێت بەڵام بەرپرسانى حکومەت نەتوانن مانگانە موچەى فەرمانبەرەکانى دابین بکات، نەتوانێت سووتەمەنى بۆخەڵک دابین بکات، نەتوانێت کارەباو ئاووبۆخەڵک دابین بکات، نەتواندرێت ڕێگاوبانێکى تەندروست دابین بکات، نەتواندرێت دەرمان بۆنەخۆشەکانى کۆمەڵگادابین بکات؟؟!!!\nدرێژەدان بە نابەرابەرى و جەوسانەوە وبێکارى و دزينى سامانى سامانى گشتى نیشانەى هەبوونى سیستەمێکى ناتەندروست ونادیموکراسى وناشارەستانى یە کەلە وڵاتێكدا زۆرترين سامانى ماددى هەبێت زۆرترين نەوت و كەرەستەى خاوى كانزايى هەبێت بەڵام خەڵكى زەحمەتكێش و رەنجدەر و خەلكى بەشمەینەتى كوردستان بە سەرماى زستان رووبەرووى كێشەى گرانى و نەبونى سووتەمەنى ببێتەوە.\nئەركى حكومەتە كێشەى سوتەمەنى و سەرجەم كێشەكانى خەڵك بە زووى چارەسەربكات یان خەڵکى ناڕازى پێویستە چیتر بێدەنگ نەبن لەئاست ئەونابەرابەرى وبێکارى ودزى وگەندەڵى یە کەبەردەوامى پێدەدرێت، ڕۆژانە بە کێشە و گرفتى جۆاوجۆر بەردەوام بەرۆکی خەڵکى باشوورى کوردستان دەگرێت، پێویستە خەڵکى نارازى خۆ ڕێکخراو بکات بۆ گۆڕانکارى لەسیستەمى حکومڕانى وڵات لەبەرئەوەى هەتا بێدەنگى هەبێت لەئاست قەیران وکێشەکان دزى وگەندەڵى و بەفیرۆدانى سامان وپارەى گشتى زیاتردەبێت، ئەوەش دەکەوێتە سەربیرکردنەوەوبریاردانى خەڵکى باشوورى کوردستان بەگشتى کەئایا ڕازین وشووکرن بەقەدەرى ئەم جۆرەحکومڕانییە کە لەلایەن ئەوجۆرەى سیستەمە و ئەو جۆرەبەرپرسانەوە کۆمەڵگاى باشوور بەڕێوەبەرن بەرەو ئایندەیەکى نادیارى دەبەن پاش چەندین ساڵى تر دیسان بگوترێت بەرپرسان گەندەڵ ودزن بۆیە مووچەى فەرمانبەران نادەن یان کارەبا نییە وئاوەکانى خواردنەوە بەکەڵکى خواردنەوەنایەن، گەنجان و لاوان خوێندن تەواودەکەن بەڵام دەچنە ڕیزى لەشکرى زۆرى بێکارانى کوردستانەوە، دیسان ڕێگاکان و چادەکان زۆر خەراپن ورووداوى زۆرى هاتووچۆیى لێدەکەوێتەوە یان فەڵان کەسایەتى سیاسى و رۆژنامەنووس دیسان تیرۆر کرا یان بە چەندین کێشە و گرفتى ترسەرى هەڵدا! یاخود خەلکى ناڕازى هەنگاوەکانى بۆگۆرانکارى لە خوارەوە بۆسەرەودەست پێ دەکات بەخۆ ڕێکخراوکردن و هاتنەمەیدانى یەکگرتوانەى سەراسەرى دەست لەناو دەست بۆ کۆمەڵگایەک و سیستەمى باشتر و ئازاد و بەرابەر دەست پێ دەکات.


عەلی حەمەساڵح چەند دۆسیەیەکی دیکەی لەسەر “گەندەڵی” خاڵە سنورییەکان و گومرگی هەرێمی بڵاوکردەوە و ڕایگەیاند، تەنها داهاتی مانگێکی هاوردەکردنی شتومەک بە قاچاخ لە باشماخەوە 25 ملیۆن دۆلارە و دەشڵێت، دەروازەی سنوری سمێلکا لەلایان کۆمپانیایەکەوە کۆنتڕۆڵکراوە و حکومەت دەسەڵاتی تێدا نییە.\nعەلی حەمە ساڵح، سەرۆکی فراکسیۆنی گۆڕان لە پەرلەمانی کوردستان لە هەژماری خۆی لە تۆڕی کۆمەڵایەتی فەیسبوک ڕایگەیاند: “خاڵە سنوریەکان بوونەتە ناوەندێک بۆ قاچاخچێتی و قۆرخکاری و بە ملیۆنێرکردنی چەند بەرپرس و کەسێک و مانگانە تەنها قازانجی جگەرە 10 ملیۆن دۆلارە کە 80٪ی جگەرە بە قاچاخ دێت”.\nعەلی حەمە ساڵح دەشڵێت: “بە نمونە ئەوەی لە خاڵی سنوریی سمێلکای نێوان هەرێم و سوریا (ڕۆژئاوای کوردستان) حومکمڕانە و بڕیاری بازرگانی دەدات چی بڕوات و چی بێت کۆمپانیای ستێرە نەک حکومەت، ئەو دۆسیەیەش بە وەزارەتی دارایی و ئەنجومەنی وەزیران وتراوە”.\nلە نمونەیەکی دیکەدا، عەلی حەمەساڵح ئاشكرایکردووە: “ئێستا لە دەرەوەی گومرگی باشماخ، بە پشتبەستن بە ھێزی ئەمنی جگەرە بە قاچاخ دێت و بە ھیچ گومرگ و پشکنینێک تێناپەڕێت، قەبارەی ئەو قاچاخی جگەرە بەشێوەیەکی مەترسیدار زیادیکردووە، 80٪ جگەرە ئێستا بە قاچاخ لەلایەن بەرپرسانەوە بە ھێزی ئەمنی داخڵدەکرێت، مانگێکە بە نوسراوی فەرمی سەرجەم دامەزراوە فەرمیەکانمان ئاگادارکردوەتەوە، بەڵام تاوەکو ئێستا بەردەوامە.”\nبەوتەی ئەو، بەراوردی ھاتنی جگەرە لە نێوان شەش مانگی کۆتایی 2018 بە شەش مانگی کۆتایی 2018، دەریدەخات مانگانە 200 ھەزار کارتۆن جگەرە بە قاچاخ دێت، بەوپێیەی جگەرەی هاتوو بە گومرگی باشماخدا لە شەش مانگی کۆتایی 2018، یەک ملیۆن و 692 هەزار و 226 کارتۆن بووە، بەڵام لە 2019 قاچاخی جگەرە دەستیپێکردووە و گومرگی فەرمی 80٪ کەمیکردووە، بەوپێیەی جگەرەی هاتوو لە شەش مانگی کۆتایی 2019، 322 هەزار و 547 کارتۆن بووە، واتە جیاوازی فەرمی گومرگی لەنێوان هەردووکیان، 54 ملیۆن و 780 هەزار دۆلارە.\nهەر بە وتەی عەلی حەمەساڵح، تەنیا لە باشماخ، قازانجی مانگێکی قاچاخی ھێلکە و جگەرە و مەشروب و دوگ ٢٥ ملیۆن دۆلارە.\n“ئەوەی دیومە، لوتکەی فەساد و گەندەڵییە و کۆی بەرپرسانی حکومەت لەم دۆسییەیە مەترسیدارانە ئاگادار کراونەتەوە، بەڵام تاوەکو ئێستا بەردەوامە، سەرۆکی حکومەت و جێگرەکەی، ئەم 25 ملیۆن دۆلارە ھەموو مانگێک 25 قوتابخانەی پێدروستدەکرێت، ئەمە یەک ڕێگای گەندەڵیە”، عەلی حەمەساڵح وادەڵێت.\nسەرۆکی فراکسیۆنی گۆڕان ئاماژەی بەوەشکردووە: “بەھۆی ئەم دۆسیەی خاڵە سنوریانە، فشارێکی ئێجگار زۆرمان لەسەرە بۆ ئەوەی بێدەنگ بین، بەنیەتی چاکسازی ھاتینە حکومەت، بەدڵنیای ئەگەر لە ڕێگا لەم تاڵانیە نەگرێت، بێدەنگ دانانیشین و ئەوانەی بەرپرسن لەم تاڵانیە و بە گرێبەست کۆمەڵێک کەس و کۆمپانیایان کردە ملیۆنێر دەبێت دادگایی بکرێن، نەک دەستخۆشیان لێبکرێت”.


19/10/2020 530 جار خوێندراوه‌ته‌وه\nنەبیل مەرسومی پسپۆڕی ئابووری عێراقی ئاشکرای دەکات، ئەندامانی ئەنجوومەنی نوێنەرانی عێراق مانگانە ملیاران دیناریان بۆ تەرخان دەکرێت، ئەوە جگە لە دەرماڵەی پاراستن و خەرجی بەکاربردنی ئەنجوومەنەکە لەکاتی دانیشتنەکاندا .\nبەپێی قسەی مەرسومی مووچەی پەڕلەمانتارانی عێراق چەند بەشێکە، بەجۆرێک ٤ ملیۆن دینار مووچەی بنەرەتییە، لەگەڵ ٢ ملیۆن دینار دەرماڵەی پایە و ٣ ملیۆن دینار دەرماڵەی نیشتەجێبوون، هەرچی دەرماڵەی بڕوانامەیە ئەوە ئەوانەی بڕوانامەی دوکتۆرایان هەیە ١٠٠%ی مووچەی بنەرەتی وەردەگرن، ئەوانەی بروانامەی ماجستێریان هەیە لە ٧٥%خاوەن بروانامەی بەکالیریۆس لە ٥٠% خاوەن بروانامەی پەیمانگا ٣٥% و خاوەن بروانامەی ئامادەیی لەسەدا ٢٥ی مووچە بنەرەتییەکانیان وەردەگرن .\nئەو شارەزایەى بوارى ئابورى روونیکردۆتەوە کە بەوپێیە ئەندامانی ئەنجوومەنی نوێنەران مانگانە لەنێوان ١٠ بۆ ١٣ ملیۆن دینار وەردەگرن، بەشێوەیەک پەڕلەمانتارێک ئەگەر بروانامەی ئامادەیی هەبێت ١٠ ملیۆن دینار وەردەگرێت، بەڵام ئەگەر بڕوانامەکەی دوکتۆرا بێت ئەوە مانگانە ١٣ ملیۆن دینار وەردەگرێت، کە ئەوەش ٢٠ ئەوەندەی مووچەی فەرمانبەرێکە کە بڕوانامەی بەکالیریۆسی هەبێت.\nبەگوێرەی سەرچاوەکان، ئەو برە پارەیە مووچەی کۆتایی پەڕلەمانتاران نییە، لەبەرئەوەی هەر پەڕلەمانتارێک ١٦ پاسەوانی هەیە کە مووچەی هەر یەکێکیان یەک ملیۆن دینارە و بەشی زۆریان پارەکە بۆخۆیانە چونکە پاسەوانیان نییە.\nئاماژە بەوەش کراوە کە پەڕلەمان خەرجی تریشی هەیە کە خۆی لەخەرجی بەکاربردن (نەسرییە)ی ئەنجومەنەکە دەبینێتەوە، کە بریتییە لە پێشکەشکردنی خواردن و خواردنەوە بۆ پەرلەمانتاران لەکاتی دانیشتنەکانی پەرلەمان و ساڵانە ملیاران دینار دەبێت.


چالاكی | فه‌رهاد ئەمين ئەتروشی\n05/03/2014 - 19:32\nبهەلکەفتا سەرکەفتنا هەلبژاردنێن جڤاتا نیشتیمانیا عێڕاقا فیدڕال و جڤاتا پارێزگەهان ، سو\nدەقێ سۆپاسناما سەرۆک بارزانى بۆ فەرهاد ئەترووشى\n04/13/2014 - 00:43\nفەرهاد ئەتروشى ژ بەر وان داخۆیانیێن د ماوێ سالێن کارێ خۆ دا ل پەرلەمانێ عیراقێ بەرامبەر شۆفینیێن عەرەب و د بەرژەوەندا کوردا داین بۆ بهاکرنا سەروەریا مللەتێ کورد د ناڤ روونشتنێن پەرلەمانى دا و ل سەر دەزگەهێن راگەهاندنێن عەرەبى، ژ ئالیێ سەرۆک بارزانى ڤە ب سۆپاسنامەکێ دهێتە خەلاتکرن.\nفەرهاد ئەترووشى 15 خالێن گرنگ د کارناما خۆ دا نیشانکرن\n04/13/2014 - 00:37\nسمینارەک بۆ قوتابیێن زانکۆیا دهۆک\n04/23/2014 - 01:16\nفەرهاد ئەتروشى کاندیدێ پارتى دیموکراتى کوردستان بۆ پۆستێ پارێزگارێ دهۆکێ ل هۆلا کۆنگرا یا زانکۆیا دهۆکێ سمینارەک بۆ قوتابیێن زانکۆیا دهۆک پێشکێشکر و ژ وان خواست هەمى پێکڤە بەرەف سندوقێن دەنگدانێ بچن.\nفەرهاد ئەتروشى سەرەدانەک برە تاخێ پێشەسازى\nفەرهاد ئەتروشى کاندیدێ پارتى دیموکراتى کوردستان بۆ پۆستێ پارێزگارێ دهۆکێ د سەرەدانەکێ دا بۆ تاخێ پێشەسازى و فیتەرێن پیشەسازیا دهۆکێ ژ وان خواست هەمى بەرەف سندوقێن دەنگدانێ بچن و لیستێن پارتى بهەلبژێرن.\nفەرهاد ئەتروشى گەریانەک ل ناڤ بازارێ دهۆکێ دا کر\n04/19/2014 - 00:26\nفەرهاد ئەتروشى، بەربژێرێ پارێزگاریا دهۆکێ ل سەر لیستا 76 یا پارتى دیموکراتى کوردستان هژمارە (2) پێشانگەها فۆتۆیێن بوهارێ ل بازارى ڤەکر و پاشى گەریانەک د ناڤ بازارێ دهۆکێ دا کر و ژ نێزیک بەرێ خۆ دا رەوشا بازارى و وەلاتى هاندان بەرەف سندوقێن دەنگدانێ بچن.\nفەرهاد ئەتروشى دیارى ل سەر گەنجێن وەرزشڤان بەلاڤکرن\n04/17/2014 - 09:51\nفەرهاد ئەتروشى بەربژێرێ پارێزگەها دهۆکێ ل سەر لیستا 76 یا ئەنجوومەنێ پارێزگەها دهۆکى د روونشتنەکێ دا چەند دیارى و جل و بەرگ ل سەر هژمارەکا گەنجێن وەرزشڤان و تیپێن مللى بەلاڤکرن.\nفەرهاد ئەتروشى پێشانگەهەک ڤەکر\n04/11/2014 - 14:25\nفەرهاد ئەتروشى بەربژێرێ ئەنجوومەنێ پارێزگەها دهۆکێ ل رۆژا پێنچشەمبى ل هۆلا پانۆراما ئازادى پێشانگەها هونەرمەند هۆگر هرورى ڤەکر.


پرسی هاتنی هێزێکی سوپای عێراق بۆ سنوری خانەقین شەڕی میدیایی نێوان پارتی و یەکێتی دروستدەکاتەوە و میدیای فەرمی پارتی هێرشیکی توندی کردووەتەسەر یەکێتی و میدیای فەرمی ئەو حزبە و دەڵێت: "ناماقووڵیتان کرد، سەرۆک بارزانی هیچ ئیشی بەئێوە نییە و ئەو ناماقووڵیانە دووبارە بكەنەوە دەبێ تەحەمولی مەسئولیەت بكەن."\nهەرچەندە پەیوەندییەکانی پارتی و یەکێتی بەرەو ئاسایی بوونەوە دەچوون و بەوتەی بەرپرسانی هەردوولا نزیکبوو دوای چەند مانگێک لە گرژی و ئاڵۆزی بەمنزیکانە کۆببنەوە، بەڵام پرسی هاتنی سوپای عێراق بۆ سنوری خانەقین شەڕێکی میدیایی دیکەی لەنێوان هەردوولادا دروست کرد.\nئەمڕۆ یەکشەممە 19ی تەموزی 2020، میدیای فەرمی پارتی دیموکراتی کوردستان، لە بڵاوکراوەیەکدا ڕایگەیاند: "ڕۆژی شەممە 18-7-2020 ماڵپەڕی (pukmedia) بابەتێكی دابەزاندووە بە ناونیشانی (میدیایەك شكستی گەورە بە ئاڵا دادەپۆشێت) و گلەیی لە هەندێ میدیا و چالاكوانی فەیسبووك كردووە كە بابەتەكەی هەڵكردنی ئاڵای عێراق لە بازگەیەكی میحوەری قەرەتەپە و سوكایەتیكردنی ئەفسەرانی عێراقی بە پێشمەرگەیان گەورە كردووە."\nئاماژەی بەوەشكردووە: " پاشان ماڵپەڕەکە گلەیینامەكەی تێكەڵ كردووە بە سەردانەكەی وەزیری دەرەوەی فەڕەنسا و پێشوازیكردنی سەرۆك بارزانی و سەرۆكی هەرێم و سەرۆكی حكومەت لە وەزیری دەرەوەی فەڕەنسا، ماڵپەڕەکە هەلی قۆستووەتەوە ناماقووڵی و زێدەڕۆیی بەسەر كەسایەتی و دامودەزگەی هەرێم بكات."\nمیدیای فەرمی پارتی ئەوەشی خستووەتەڕوو: "بەر لەوەی بەڕێوەبەرانی ماڵپەڕەکە بە هەناسەتەنگی شتەكان تێكەڵ بكەن، دەبێ ئەو مافە بە خەڵكی كوردستان بدەن كە بەرانبەرتان بەدگومان و دوودڵ بن، دەبێ ئەوە بزانن كە هەموو تاكێكی كورد، هەموو ساتێك، دڵیان لەناو دەستیانە نەوەك بە قەوڵی كاك كۆسرەت كاڵفامێك لە پڕ ببێتە دەڵاڵی فرۆشتنی لایەك لە خاكی نیشتمان، خەڵك بەردەوام چاوەڕێی ئەوەیە بە قەوڵی كاك قوباد كەتنێكی تازەتان لێ ڕوو بدات و خوێنی شەهیدان و ڕەنج و قوربانیدانیان بەر با بدەن، هۆکاری ئەو كاردانەوانە لە كاربەدەستانی خۆتان بپرسن كە بۆ وایان كردووە هاووڵاتیانی كوردستان بەردەوام ترسی ئەوەیان لێ نیشتبێت دەستی حەسەن پلایسێك بگرن بیهێننە سەر ماڵ و كەرامەتی كورد."\nلە بڵاوکراوەکەدا ئەوەش هاتووە:"پێتان وایە خەڵك فرمێسكی ئەو پێشمەرگەیە لە یاد دەكات كاتێك بۆ تێكشكاندنی ورە و كەرامەتی پێشمەرگە و خاك دەگریا و دڵی نەتەوە بەو فرمێسكانە هەلاهەلا بوو؟ كورت و كرمانجی كوردستانیان مارانگەز بوونە و متمانەیان بە كۆڵوانەسوور و شاگردی حاج ئاغاكان نییە و ناشبێت، لەبری ئەوەی گلەیی لە خەڵك بكەن، وەرن تۆزێ شەهامەتتان هەبێ و نیشتیمانپەروەر بن، وەرنە بەرەی گەل و نڕەی سوپای جەهل و پلایسەكان دڵ و دەروونتان نەلەرزێنێ."\nلەکۆتایی پەیامەکەیدا ماڵپەڕی پارتی دیموکراتی کوردستان ئاماژەی بەوەکردووە: "لەگەڵ هەموو ئەوانەیشدا چیتر ڕێگە بە خۆتان مەدەن زاتی ئەوە بكەن ناوی سەرۆك بارزانی تێكەڵی ئەو بیانووە بێبنەمایانە بكەن، سەرۆك بارزانی نە ئیشی بە ئێوەیە و نە ڕێگەی بە ڕێگەی ئێوە كەوتووە، بۆیە ئەم ناماقووڵیانە دووبارە بكەنەوە دەبێ خۆتان و كاڵفامخانەتان تەحەمولی مەسئولیەت بكەن."\nئەمە لەکاتێکدایە، دوێنێ شەممە 18ی تەموزی 2020، ماڵپەڕی (PUK) میدیا کە میدیای فەرمی یەکێتییە، بڵاوکراوەیەکی بڵاوکردەوە و ڕایگەیاند: " هەڵكردنی ئاڵای عیراق، كە لەلایەن ژمارەیەك سەربازی عیراقی بەهەڵە و بەوتەی ئەفسەرانی هێزەكە و روونكردنەوەی راگەیاندنی میحوەری قەرەتەپە- حەمرین، هێزی پێشمەرگەی كوردستان، ئەو هێزە عیراقیە رێگەیان لێتێكچووە، بەڵام میدیای دوو میدیای سێبەری سەربە دوو باڵەكەی پارتی دیموكراتی كوردستان، بە مەبەست و لەژێر ناوی پیرۆزی ئاڵای كوردستان، كەوتوونەتە چەواشەكاریی و شێواندنی راستی رووداوەكان."\nئاماژەی بەوەشکردبوو: "ئەوەش لەكاتێكدا لەكاتی نمایشكردنی خەمخۆری درۆزنانەیان بۆ ئاڵاكەی كوردستان و دژایەتی ئاڵای عیراق، هەرزوو رووی راستەقینەیانی هەڵماڵی و لەكاتی پێشوازییكردنی مەسعود بارزانی سەرۆكی پارتی ژان لۆردیان بە هەڵكردنی ئاڵای عیراق دیدار و پێشوازییەكەی كرد."\nئەمە لەکاتێکدایە، لەماوەی ڕابردوودا گرژی و شەڕی میدیایی لەنێوان هەردوو حزبدا دروست بوو، هەرچەندە ماوەی چەند مانگێکە هەوڵی جیاواز هەیە بۆ کۆبوونەوەی هەردوولا، بەڵام لەگەڵ نزیکبوونەوەی ئەنجامدانی کۆبوونەوە، پرسێکی دیکە دروست دەبێت و شەڕی میدیایی نێوان هەردوولا قوڵتر دەبێتەوە.


https://1baiser.com هەڵبژاردنی پەرلەمانی ئێران؛ گەڕانەوەی ئوسوڵگەرای شۆڕشگێڕ |\nHome بیروڕا هەڵبژاردنی پەرلەمانی ئێران؛ گەڕانەوەی ئوسوڵگەرای شۆڕشگێڕ\nبڕیار وایە هەڵبژاردنەكانی پەرلەمانی ئێران لە ڕۆژی هه‌ینی، ڕێكەوتی 21/2/2020 بەڕێوە بچێت و بەم شێوەیە خولی یانزەهەمینی پەرلەمانیی ئێران لە یەكێك لە هەستیارترین قۆناغەكانی مێژووی كۆماری ئیسلامیی ئێران دەست بە كارەكانی دەكات. بابەتێك كە زیاتر لە ئەنجامی خودی هەڵبژاردنەكە لە ناوخۆی ئێراندا قسەوباسی لەسەرە، ڕێژەی بەشداریكردنی خەڵكە لەسەر سندووقەكانی دەنگدان، كە پێشبینیی پێشوازییەكی ساردی لێ دەكرێت. سەرەڕای ئەوەی كە بە پێی ئامارە فەڕمییەكانی دەوڵەت لە ساڵانی ڕابردوودا، هیچ كاتێك هەڵبژاردنی پەرلەمان بەشداریی گەوەری بەخۆوە نەبینیوە و دوایین جار بەشداریی 50%ی بەخۆوە بینی، بەڵام بۆ دەسەڵاتدارانی لە دۆخی ئێستادا، بەشداریی گەرموگوڕی خەڵك وەك پەیامێك دێت بۆ ڕای نێودەوڵەتی سەبارەت بە شەرعییەتی ڕژێمی كۆماریی ئیسلامیی ئێران، هەر بۆیە ڕابەری ئێران دەڵێت ئەو كەسانەشی كە ئەویان بە دڵ نییە، پێویستە لەبەر ئێران لە هەڵبژاردنی پەرلەمان بەشدار بن. بەڵام دۆخی بەردەوام داتەپیوی ئابووری و سیاسیی ئێران، كە خۆی لە ناڕەزایەتییەكانی ئەم دواییەدا بینییەوە و هەروەها ڕووداوەكانی وەك كەوتنەخوارەوەی فڕۆكەی ئۆكراینی، بێهیواییەكی گەورەی لە كۆمەڵگه‌ی ئێرانی هێناوەتە كایەوە، بە تایبەتی كە زۆرینەی خەڵك پێیان وایە كە پەرلەمانی ئێران ڕۆڵ و كاریگەریی پێویستی لە چارەسەركردنی قەیرانەكانی وڵات نەبینیوە و دامەزاوەیه‌كی پاسیڤە.\nدەوڵەتی ڕۆحانی و ڕیفۆڕمخوازەكان زۆرترین نیگەرانییان لە ئاستی بەشداریكردنی خەڵك و ئەنجامی هەڵبژاردنەكان هەیە؛ بەشێكی ئەم نیگەرانییە بۆ ڕەتكردنەوەی شیاوێتیی (رد صلاحیت) پەرلەمانتار و کاندیدەكانیان دێت لە لایەن ئەنجوومەنی پاسەوانی دەستوورەوە، كە ژمارەی پەرلەمانتارە ڕەتكراوەكان لە 35 كەس زیاترە و ناوی كەسانێك وەك سادقی و موتەهەڕی تێدایە، كە لە پەرلەمانتارە ڕەخنەگر و چالاكەكانی فراكسیۆنی ڕیفۆرمخواز بوون. ئەمە جیا لە دەیان كەسایەتیی میانەڕەو و ئوسوڵگەرای لایەنگری دەوڵەت كە 75%ی كۆی كورسییەكانی پەرلەمانیان پێك دەهێنا و پشتیوانییەكی سەرەكیی سیاسەتەكانی دەوڵەتی ڕۆحانی بوون. هەروەها بە ئامارێكی ڕۆژنامەی ڕیفۆرمخوازی «اعتماد» نزیكەی 90%ی كاندیدەكانی ئەم بەرەیە ڕەت كراون. سەرەڕای ئەمە، بەشێكی تری ترسی ڕیفۆرمخوازەكان بۆ ناڕەزایەتیی خەڵك دەگەڕێتەوە؛ ئەوان باش دەزانن كە هەر ڕەخنەیەك لە كارنامەی دەوڵەت و بە تایبەتی لایەنی ئابووریی دەوڵەت، ڕاستەوخۆ ڕیفۆرمخوازەكانیش دەگرێتەوە، بە تایبەتی كە فراكسیۆنی ڕیفۆرمخواز، چوار ساڵە بە شێوەیكی ڕەها پشتگیرییان لە سیاسەتەكانی دەوڵەت كردووە. ئەم دۆخە ئیحراجییەی درووست بووە، تەنانەت وای لە سەرۆكی ڕیفۆرمخوازان، محەمەدی خاتەمی كردووە كە بە پێچەوانەی ساڵانی ڕابردوو تاوەكو ئێستا هیچ پەیامێكی تایبەتیی بۆ هاندانی جەماوەری ئێران و لایەنگرانی ڕەوتی ریفۆرمخواز بۆ بەشداری لە هەڵبژاردنەكان نەبێت.\nئوسوڵگەراكان بە پێچەوانەی ڕیفۆرمخوازان پێیان وایە لە دۆخێكی باشتردان و هەر لە ئێستاوە خۆیان بە براوەی هەڵبژاردنەكان دەزانن و بەشداریی كەمی خەڵك بە قازانجی خۆیان دەبینن؛ ئوسوڵگه‌راكان ئەمجارەیان تێكەڵەیەكن كە لە نەوەیەكی نوێ و گەنج كە خۆیان بە هەڵگری پەیامی ڕاستەقینەی شۆڕش دەزانن، خاوەنی دەزگایەکی میدیایی و ڕاگەیاندنی بەهێزن، بەشدارییەكی چالاكانەیان لە تۆڕە كۆمەڵایەتییەكان هەیە و ڕەخنەگرێكی دەستكراوە و بێباكی دەوڵەتی ڕۆحانین. ئەمە جیا لەوەی كە بەشێك لە لایەنگری ئەحمەدی نەژاد لە ڕابردوودا، دوای شكست لە هەڵبژاردنەكانی ڕابردووی پەرلەمان، جارێكی تر گەڕاونەتەوە. جیا لە سوودوەرگرتن لە ناڕەزایەتیی جەماوەری لە كارنامەی دەوڵەتی ڕۆحانی، كوژرانی قاسم سولەیمانی (سەرەڕای ئەوەی كە كەوتنەوخوارەوەی فڕۆكەی ئۆكراینی، ئەم ڕووداوەی خستە پەراوێزەوە) و سوودوەرگرتن لە كاریگەرییە سۆزداری و نیشتمانپەروەرییەكەی ئەم ڕووداوە لەسەر توێژی لایەنگری ڕژێم و جوڵاندنی تووڕەیی دژ بە ئەمه‌ریكا و ئیسڕائیل، نەك تەنیا بۆ ئەم هەڵبژاردنە، بەڵكوو بۆ هەڵبژاردنی سەرۆكایەتیی كۆماریش دەتوانێت وەك بابەتێكی ڕاگەیاندن لە لایەن ئوسوڵگەراكان سوودی لێ وەرگیراوە. ئەمە جیا لەوەی كە ڕەخنەگرتنی بەردەوام لە شكستهێنانی ڕێككەوتننامەی وزەی ناوەكی (برجام) بابەتێكی سەرەكیی هێرشەكانی ئوسوڵگەرایانە بۆ سەر دەوڵەت. لەگەڵ هەموو ئەمانەشدا، یەكنەگرتنی ئوسوڵگەراكان لە چوارچێوەی لیستێكی هاوبەشدا بە هۆی ڕێكنەكەوتنیان لەسەر ناوی كاندیدەكان و سەرۆكایەتیی لیستەكە، دەتوانێت كاریگەری لەسەر پەرشوبڵاویی دەنگەكانیان هەبێت و تەنانەت هاوشێوەی پەرلەمانی ئێستا نەتوانن دواتر لە یەك فراكسیۆنێكی هاوبەشدا بە یەكەوە كار بكەن.\nئەنجوومەنی پاسەوانیی دەستوور، 90 پەرلەمانتاری ئێستای لە دووبارە خۆكاندیدكردن بێبەش كردووە، بۆیە بردنەوەی زۆرینەی كورسییەكانی پەرلەمانی یانزەهەم لە لایەن ئوسوڵگەراكانەوە بە مانای هەوڵەكانی ڕژێم دێت لە پێناو یەكدەستكردنی ناوەندێكی تری دەسەڵات لە ئێران و خۆئامادەكردنی ئوسوڵگەراكان بۆ هەڵبژاردنی داهاتووی سەرۆكایەتیی كۆمار، كە ئەگەر نەتوانن لەو كاتەدا كاندیدی خۆیان سەربخەن، لانیكەم پەرلەمانیان وەك هەرمێكی فشار بە دەستەوە دەبێت.


دەزگای گشتیی كاروباری مین لە حكوومەتی هەرێمی كوردستان 15 هەلی كار لە سنووری گەرمیان رادەگەیەنێت.\nئەمڕۆ 20ی حوزەیران، لە ئاگادارییەكی دەزگای گشتیی كاروباری مین هاتووە پێویستیان بە دامەزراندنی 15 كەسە بەشێوەی گرێبەست و داویشی كردووە ئەو كەسانەی دەیانەوێ دابمەزرێن تا رۆژی 25/6/2018 سەردانی بەڕێوەبەرایەتیی گشتیی كاروباری مین/ گەرمیان لە كەلار بكەن.\nدەزگای گشتیی كاروباری مین مەرجەكانیشی بۆ دامەزراندنی ئەو كەسانە بڵاو كردووەتەوە كە پێویستە داواكار دانیشتووی گەرمیان بێت و نابێ داواكار لە هیچ دامەزراوەیەكی حكوومەت دامەزرابێ و مووچەی هەبێ.\nلە بەشێكی تری ئاگادارییەكەدا ئەو كارانەیش دیاری كراوە كە كەسەكانی بۆ دادەمەزرینرێن و بریتین لە یەك شۆفێری شۆفڵ، مۆڵەتی هاتوچۆی گشتی هەبێت و یەك فیتەری ئامێرە میكانیكییەكان و یەك پەرستار و حەوت مینلابەر، تەمەنیان لە 30 ساڵ تێنەپەڕی بێ و دوو رووپێوی كێڵگەی مین.\nهاوكات یەك بەرپرسی هۆبەی كۆگای تەقەمەنی و یەك نووسەر، دەرچووی كۆلیژی یاسا بێت و یەك كارمەندی هۆشیاركردنەوە لەناو دامەزراوەكاندا دادەنرێت.\nئەوە لەكاتێكدایە كە ماوەی چەندان ساڵە دامەزراندن لە هەرێمی كوردستان وەستاوە و تەنیا بەشێوەی گرێبەست لەچەند فەرمانگەیەكی حكوومەتی هەرێمی كوردستان هەندێك جار ڕادەگەیەنرێت.


لێدوانی وه‌زاره‌تی دارایی له‌سه‌ر دواكه‌وتنی مووچه – سنور میدیا\nلێدوانی وه‌زاره‌تی دارایی له‌سه‌ر دواكه‌وتنی مووچه\nژمارەی بینین: 741\nوه‌زاره‌تی دارایی و ئابووری هه‌رێم رایده‌گه‌یه‌نێت، دابه‌شكردنی مووچه‌ی ئه‌م مانگه كه‌مێك درێژ ده‌كرێته‌وه و ده‌شڵێت: “پێویست بە دڵەراوکێ ناکات و حكومەتی هەرێمی کوردستان سووره لەسەر ئەوەی کە 30 رۆژ جارێک مووچە دابەشبکات”.\nسایتی رووداو له زاری سەرچاوەیەکی وەزارەتی دارایی و ئابووریی حكومه‌تی هه‌رێمی كوردستانه‌وه بڵاوی كرده‌وه: “ئاوات شێخ جەناب، وەزیری دارایی داوای لە مەسرور بارزانی، سەرۆکوەزیرانی هەرێمی کوردستان و قوباد تاڵەبانی، جێگری سەرۆکوەزیرانی هەرێمی کوردستان کردووە کە “بەزووترین کات کورتهێنانی بودجە پڕبکەنەوە و مووچە دابەشبکرێت”.\nبه وته‌ی سه‌رچاوه‌كه‌ی وه‌زاره‌تی دارایی، “داهاتی پارێزگای سلێمانی کەمێک کەمتر بووە لە مانگانی رابردوو و بەهۆی کەمیی پارەی بەردەست -سیولە- دابەشکردنی مووچە چەند رۆژێک درێژ دەکرێتەوە”.\nئاماژه‌ی به‌وه‌شداوه: “پێویست بە دڵەراوکێ ناکات و حكومەتی هەرێمی کوردستان سووره لەسەر ئەوەی کە 30 رۆژ جارێک مووچە دابەشبکات”.\nلە کۆبوونەوەی ئەمڕۆی پەرلەمانی کوردستان عەلی حەمە ساڵح، پەرلەمانتاری گۆڕان باسی دابەشکردنی مووچەی ئەم مانگەی فەرمانبەرانی هەرێمی کوردستانی کرد و وتی: “ئەم بەیانییە بەدواداچوونم کردووە، تەنانەت بۆ لێبڕینی 21%یش ئەو پارەیە نییە کە دابەشبکرێت. ئەمەش ئەنجامی نەبوونی پارە نییە بەڵکو ئەنجامی ئەو فەسادە مونەزەمەیە کە دەمێکە داوا دەکەین و چارەسەر نابێت”.\nدەشڵێت “ئەگەر هەرچی زەوی نایابە داگیربکرێت و یاسای چاکسازی جێبەجێنەکرێت و کێشەی خاڵە سنوورییەکان چارەسەرنەکرێت، بێگومان پارە بۆ مووچە نابێت”.\nئه‌مه له‌كاتێكدایه وه‌زاره‌تی دارایی و ئابووری حكومه‌تی هه‌رێم ئه‌م مانگه جیاواز له مانگه‌كانی رابردوو خشته‌ی دابه‌شكردنی مووچه‌ی رانه‌گه‌یاند، به‌ڵكو به دوو رۆژ مووچه‌ی وه‌زاره‌تی ته‌ندروستی دابه‌ش ده‌كرێت.


بەبەڵگەوە.. تەڵاڵ زەوبەعی تانە لەڕێكاری هەڵبژاردنی سەرۆكایەتی ئەنجومەنی نوێنەران دەدات\nالخميس 04 تشرين أول 2018 - 16:03\nتەڵاڵ زەوبەعی ئەندامی ئەنجومەنی نوێنەران ڕایگەیاند: ئەو داوایەی كە لەدژی سەرۆكایەتی ئەنجومەنی وەزیران بەرزیكردۆتەوە بۆ ڕاستكردنەوەی ڕێڕەوی سیاسییە.\nلەبەیاننامەیەكدا كە وێنەیەكی دەست ئاژانسی هەواڵی عێراقییە(ا ه ع)كەوتووە، ئەمڕۆ پێنج شەممە زەوبەعی ئاشكرایكرد ئەو داوا یاسایەی كە لەدژی سەرۆكایەتی ئەنجومەنی نوێنەرانی عێراق پێشكەشم وكردووە لەچوارچێوەی ئەو هەوڵانە دێت كە هاوپەیمانی ئیسڵاح و ئاوەدانكردنەوە بەردەوامە لەسەری بۆ ڕاستكردەنەوەی ڕێڕەوی پڕۆسەی سیاسی كە سەرپێچی و پێشێلكاری زۆری تیدا دەكرێت و سەرپێچی دەستور و یاساشی تێدایە.\nزەوبەعی ئاشكراشیكرد : هاوپەیمانی ئیسڵاح و ئاوەدانكردنەوە بەڵێنی ڕاستكردنەوەی ڕێڕەوی پڕۆسەی هەڵبژاردنی ئەم دوایەی داوە كە بۆ سەرۆكی ئەنجومەنی نوێنەران كراوە لەچوارچێوەی دەقە یاسایەكانی ئەمەش دوای كۆبونەوەی دەستەی سەرۆكایەتی هاوپەیمانیەتییەكە دێت كە لە 23ی مانگی ئەیلولی پێشوو لە بەندی شەشەم لە دەرەوەی لە ئەنجامی ئەو كۆبونەوەیە بووە.


3/19/2020 10:09:20 PM\n6477 جار خوێندراوەتەوە\nوەکو پێشتر چەند جارێک ھۆشداری ئەوەمان داوە، کە حکومەتی ھەرێم دووچاری قەیرانێکی سەخت بووەتەوە و دەبێت بە ناچاری بچێتە ژێربارییەوە، و بڵاوکردنەوەی بەیاننامە و ڕەتدانەوەی ئێمەش لەسەر ئاشکراکردن و باسکردنی دۆخەکە سود بە بارودۆخی حکومەت ناگەیەنێت و چارەسەری دۆخی دارایی ھەرێمیش ناکات، پێویستە حکومەتی ھەرێم واز لە وەڵام و وەڵامکاری بھێنێت و تێبینی و ڕەخنەکان بە ھەند وەربگرێت، بۆیە پێویستە بەدوو شێوە مامەڵە لەگەڵ ئەم قەیرانە بکرێت، ئەوانیش دانانی پلانی دوورمەودا و دانانی پلانی کورت و خێرا، کە ئەمەی دووەمیان چارەسەرە بۆ حکومەتی ھەرێمی کوردستان لە ئێستادا.\nحکومەتی ھەرێمی کوردستان لە دووڕیانی ڕۆژانێکی سەختدایە و دابەزینی نرخی نەوت و کەمکردنی داھاتی ناوخۆیی پێکەوە تا بینەی حکومەت دەستیان بردووە، ھەڵبەت ئەم قەیرانە فرە ڕەھەندە و بەشێکی پەیوەستە بە دابەزینی نرخی نەوت لە ئاستی بازاڕەکانی جیھانی بە کۆمەڵێک فاکتەرەوە، بەشەکەی دیکەی پەیوەستە بە سیاسەتی چەوتی ناوخۆییەوە- سەرباری ھاتنی ڤایرۆسی کۆڕۆناش.\nپێش باسکردن لە چارەسەر، دەبێت تیشک بخەینە سەر ئەو مەترسی و کەموکورتیانەی کە دابەزینی نرخی و نەوت و ڤایرۆسی کۆرۆنا پەردەیان لەسەر لادا بۆ تێگەیشتن لە جۆری قەیرانەکە، لە خوارەوە بە کورتی بە چەند خاڵێک باسیان لەبارەوە دەکەین:\nیەکەم: ئەم قەیرانە دەبێت بۆ حکومەتی ڕوونکردبێتەوە کە وەزارەتی بازرگانی و پیشەسازی تا ئێستا وەزارەتێکی تەماشاکەرە و نە توانیویەتی بارزگانی بکات و نە ھیچ سودێکی پیشەسازی ھەیە لە ھەرێمی کوردستان و لە بارگرانی دارایی زیاتر سودێکی دیکەی نەبووە.\nدووەم: ھەرێمی کوردستان ھەرێمێکی بەکاربەرە و ئابوری ھەرێمی کوردستانیش ئابورییەکی پاشکۆیە بەتایبەت وڵاتانی تورکیا و ئێران، ھەموو پشت بەستنێکیشی بە ھاوردەکردنە.\nسێیەم: حکومەتی ھەرێم سیاسەتی ئەمنی خۆراکی نەبووە و نییە، کە ئەمە وایکردووە کەمترین دەرگا داخستن ببێتە ھۆی گرانبوونی نرخی کاڵاکان و ھاوڵاتییان زۆرترین زیانیان بەردەکەوێت.\nچوارەم: ھەرێمی کوردستان تا ئێستا نەیتوانییوە یەدەگی یاسایی ھەبێت، ئەمەش دەرگا دەکاتەوە کە لەھەر تەنگەتاوییەک حکومەت پەنا ببات بۆ سەدەقە و داواکردن بۆ کۆکردنەوەی کۆمەک.\nپێنجەم: ناشەفافیەتی لە پڕسەی نەوت کاریگەری زۆر ڕاستەوخۆی بەسەر دروستکردنی قەیرانەکەوە ھەیە، بە جۆرێک کە سەختە بۆ ئابوری ناسان بتوانن چارەسەر لەسەر ژمارەی گریمانە کراو بدەن بە حکومەت بۆ تێپەڕاندنی ئەم دۆخە.\nشەشەم: تەواوی کوردستان لە لایەن چەند کەسێکە و مۆنۆپۆل کراوە، کە ئەمە کارەساتێکی ئابووری گەورەی خوڵقاندووە، نموونەش بۆ ئەم ڕاستییە تاڵە ئەوەی کە لەگەڵ بانگەوازی لێخۆشبوونی کرێ، خەڵکانێک پشتگیرییان کرد کە خاوەندارێتی ناوچەی یەکجار زۆر و ستراتیژییان دەکرد کە دەبوایە لە بنەمادا ئەمانە موڵکی شارەوانی بن، ئەم جۆرە مۆنۆپۆلیەش بەتەنھا سود بە کەسانێک دەگەیەنێت کە موچەی فیکسیان ھەیە و ناتوانن داھاتی زیادە دەستەبەربکەن.\nچارەسەری گونجاو و خێرا چین بۆ ئەم دۆخە:\nیەکەم: یەکەم ھەنگاو داننانە بەم قەیرانە و ڕوونکردنەوەیەتی لە لایەن سەرۆکی حکومەتی ھەرێمی کوردستانەوە بۆ ھاوڵاتییانی ھەرێمی کوردستان ھاوتەریب لەگەڵ دڵنیاییدان لە ماوەی قەیران و چارەسەرکردنی دۆخەکە بەشێوەیەکی زانستی و پلان بۆ دانراو، بۆ ئەوەی خەڵک خۆی ئامادەبکات و بەسەر دۆخێکدا نەکەوێت کە چاوەڕوان نەکراوبێت بۆی.\nدووەم: ڕێککەوتنێکی لۆژیکی نوسراو لەگەڵ بەغدا و چوونە ژێر باری مەرجەکانی حکومەتی ناوەندی لە بەرامبەر دابینکردنی شایستە داراییەکانی ھەرێم.\nسێیەم: کەمکردنەوە یان بڕینی خەرجی بەشێک لەوەزارەتەکان بۆ ماوەیەکی کاتی و گێڕانەوەی شایستەکانیان دوای تێپەڕاندنی دۆخی قەیران.\nچوارەم: بڕینی سەرجەم خەرجییە زیادەکان، وەکو وزەی ئۆتۆمۆبێل، سیانە، خەرجی دامەزراوە لاوەکییەکان، ئیفادات بۆ دەرەوە بۆ ماوەیەکی کاتی و گێڕانەوەیان لە کاتی تێپەڕاندنی دۆخی ئێستا.\nپێنجەم: ھەوڵدان بۆ کارکردن لەگەڵ حکومەتی ناوەندی لە ڕێگەی وەزارەتی دارایی، بۆ سوککردنی دەسەڵاتە سیادییەکانی ھەرێم بە گوێرەی ماددەی (١١٠)ی دەستور بۆ ڕاکێشانی پارە، ھەرچەندە ئێستا بانکی مەرکەزی خۆی لقی ھەیە، بەڵام ئەمەش دەتوانێت بۆ ماوەیەکی کاتی ھاوکاربێت، ھەرچەندە بە گوێرەی دەستور لە دەرەوەی دەسەڵاتەکانی حکومەتی ھەرێمی کوردستانە.\nشەشەم: حکومەت کۆبوونەوەیەکی فراوان لەگەڵ سەرمایەدارەکان بکات لە ھەرێمی کوردستان و داوایان لێبکات کە پارە بخەنە بانق، لە بەرامبەردا فائیدەیان بۆ زیادبکات بە گوێرەی گرێبەستی نێوانیان لە ٦ مانگەوە دەستپێبکات تا دەگاتە ساڵێک و بگرە زیاتریش.\nحەوتەم: پێویستە حکومەتی ھەرێم کاربکات بە زوویی بۆ برەودان بە ھەمەجۆرکردنی سەرچاوەکانی ئابوری و داھات لە ھەرێمی کوردستان و زیاتر لە ھەرکاتێک پشت بە بەرھەمە ناوخۆییەکان ببەستێت، بە نموونە وەرگرتنی گەنم لە جوتیاران و دروستکردنی سایلۆ بۆ بەرھەمھێنانی ئارد، نەک ھەر بۆ ھەرێم بگرە بۆ تەواوی عێڕاقیش.\nھەشتەم: لە ئێستادا لە ھیچ سوچێکی دنیا ئابوری ئیشتراکی تەواو یان سەرمایەداری تەواو نییە، بەڵکو ئابوری میکس ھەیە واتا ھاوبەش، حکومەتی ھەرێم دەبێت بەزوویی دەستبکات بە تەداخولات لە ھاوردەکردنی بەرھەم، ھەم بۆ دڵنیابوون لە نرخ و کوالێتی ھەمیش بۆ ڕێکخستن و سود وەرگرتن لە ھەر ھاوردەیەک لە لایەن بازرگانەکانەوە.\nنۆیەم: ئەوەی کە دەوترێت داھاتی ناوخۆ نزیک دەبێتەوە لە سفر، دوورە لە ڕاستییەوە چونکە باج یەکێکە لە داھاتە ناوخۆییەکان و باج لە سەنەی مالی وەردەگیرێت، بۆیە حکومەت دەبێت بەزوویی بیر لە ڕێخستنی باج بکاتەوە، ھەوڵبدات چی بەشێوەی قەرز یان باجی پێشوەختەی تەخمینکراو لە کۆمپانیا گەورەکان وەربگرێت بە ڕێژەیەکی زیاتر و دواتر لە کاتی باشبوونەوەی دۆخی ئابووری ئیعفای کۆمپانیاکان بکات، یان بەر ھەر ناوێکی دیکە کە یاسایی بێت.\nدەیەم: بانگکردنی خەڵکانی پسپۆڕ بۆ ڕاوێژ لە ھەموو بوارەکان و کۆبوونەوەی دەوری لەگەڵ سەرجەم لایەنە پەیوەستەکان بۆ وەرگرتنی زۆرترین بۆچوونەکان پێش دەرکردنی بڕیارگەلێک کە نەتواندرێت جێبەجێبکرێن.\nجگە لە ئەم ھەنگاوانە، دەستبردن بۆ بڕینی ھەر موچەیەک یان دواخستنی بە ھیچ شێوەیەک چارەسەری دۆخەکە ناکات و دەبێت حکومەت بە ژیری مامەڵە لەگەڵ ئەم دۆخەدا بکات، کە تەنھا کەمتر لە (٣) مانگ دەخایەنێت و تێدەپەڕێت، دواتر دەتواندرێت سود لە پلانی دوور مەودا و کەسانی شارەزا ببیندرێت بۆ چارەسەرکردنی دۆخی ئابوری ھەرێم بەشێوەیەکی ڕیشەیی.


کۆرۆنا و قەیرانی دارایی تەنگ بە فەرمانبەرو کاسبکارانی هەولێر هەڵدەچنێت | تۆڕی هەواڵی سلێمانی\nHome›هەواڵ›کوردستان›کۆرۆنا و قەیرانی دارایی تەنگ بە فەرمانبەرو کاسبکارانی هەولێر هەڵدەچنێت\nڤایرۆسی كۆرۆنا و كاریگەرییەكانی لەسەر ژیانی هاووڵاتیان تادێت زیاتر دەردەكەوێـت و بەوتەی خاوەنی دووكانێكی زێرینگەر لە شاری هەولێر خێزانی وا هەبوو هاتووە بەشێك لە زێرەكانی فرۆشتووە بۆ ئەوەی بژێووی ژیانی دابین بكات، شارەزایەكەی بواری ئابووریش دەڵێت” ئەم قەیرانە ئەگەر بەردەوام بێت كێشە و رووداوە كۆمەلایەتییەكان زیاتر تەشەنە دەسەنێت و مەترسی و كارەساتی لێدەکەوێتەوە”.\nرێدار عەلی خاوەنی زێرنگەر لەشاری هەولێر بە SNNی راگەیاند: رۆژێكیان لەگەڵ كردنەوەی دووكانەكەم، ژن و پیاوێك هاتن، بۆدووكانەكەم و پێیان وتم نرخی زێر بە چەندە ئەو كاتە وتم یەك مسقاڵ زێری عەیار 21 بە 295 هەزار دینار، ژنەكە وتی بەخوا دۆخی ژیانمان زۆر خراپە، بۆیە هاتووین بەشێك لەو زێرانە بفرۆشین كەلە كاتی هاوسەرگیری كڕیومانە، چونكە هەردووكمان فەرمانبەری حكومەتی هەرێمی كوردستانین و خۆشت ئەزانی دۆخی مووچە بەچ شێوەیەكە لە ئێستادا، بە هەرحاڵ 10 مسقاڵ زێریان فرۆشت، بەڵام بەتەمەنم شێوەی ژن و پیاوەكەم بیر ناچێتەوە كە بەچ شێوەیەك هات و ڕۆیشتن.\nشاڵاو فەیسەڵ دانیشتووی شاری هەولێرە ، ئەو دەڵێت نازانم چۆن و بەچ شێوەیەك ژیان بگوزەرێنم و پێداویستی رۆژانە بۆ منداڵەكانم پەیدا بكەم، چونكە هاوسەركەم پێشمەرگەو زیاتر لە دوومانگە مووچەی وەرنەگرتووە و هەروەها لە خانووی كرێشداین و خۆشم فەرمانبەرم لە یەكێك لە وەزارەتەكانی حكومەتی هەرێمی كوردستان و ئیتر حکومەتیش باكی بە هیچ نییە و بیر لە دۆخی ژیانی مووچە خۆران ناكاتەوە .\nلای خۆشیەوە بیلال سەعید رۆژنامەنووسی ئابووری و شارەزا لە ئابووری هەرێمی كوردستان وتی : “قۆناغەكە بۆ هەرێمی كوردستان بەهۆی كەمبوونەوەی داهاتی نەوت و ناوخۆ مەترسیدارە، هەروەها ئایندەی پەیوەندییەكانی نیوان كوردستان و عیراق ناڕوونە، باشترین بژاردە رێكخستنەوەی پەیوەندی نیوان هەرێم و بەغدا و كاركردن بۆ شەفافكردنی سێكتەری نەوت و رێكخستنەوەی داهاتی ناوخۆ لەگومرگ و باج و دەروازە سنورییەكان و بەرپاككردنی چاكسازی، لەئیستادا ئاماژەكانی قەیران بەڕوونی هەستی پێدەكرێت و ڕۆژ بەڕۆژ مەترسییە ئابوورییەكان و كۆمەڵایەتییەكان دەردەكەون.\nدەشڵێت ” بۆ نموونە بەراورد بەساڵی رابردوو رێژەی بێكاری و هەژاری زۆر زیادیكردووە و داهاتی ناوخۆ دابەزینی بەخۆییەوە بینیوە، ئەم قەیرانە ئەگەر بەردەوام بێت كێشە و رووداوە كۆمەلایەتییەكان زیاتر تەشەنە دەسێنن و مەترسی كارەساتی لێدەكرێت چونكە زۆربوونی كوشتن و خۆكوشتن و تەڵاق و شەر و ئاڵۆزی كۆمەلایەتی و زیادبوونی بەكارهینەری تلیاك و ماددە هۆشبەرەكان باشترین نمونەی كۆمەڵگەن”.\nبەپێی دواین ئامارە كە لەلایەن رێكخراوێكی كۆمەڵگەی مەدەنی ئەنجامدراوە لە ئێستادا رێژەی بێكار و هەژاری لە هەرێمی كوردستان لە %44 بەر لە هاتنی ڤایرۆسی كۆرۆنا و قەدەغەی هاتووچۆ رێژی بێكاری لە %20 بۆ 22 بووە.\nهاوپەیمانییەکی نوێ بەناوی (عیراقیون) لەلایەن عەمار حەکیمەوە دروست دەکرێت\nمووچە خۆران کەمترین ئامادەکاریان بۆ هاتنی جەژنی رەمەزان کردووە\nسەرۆکایەتی تورکیا: سەبارەت بە پولەکە وەڵاممان لە بەرپرسانی هەرێم وەرگرتووە\nپۆلیسی رانیە رفێندراوێک ئازاد دەکات و تۆمەتبارانیش دەستگیردەکات


سه‌رۆک ئۆباما به کۆنگرس ده‌ڵێت خه‌ڵـکی ئه‌مه‌ریکا یاری ده‌سـتی سیاسیـیه‌کان نیـیه\nسه‌رۆک ئۆباما ڕۆژی پـێـنجشه‌ممه گوتی ده‌بێت کۆنگرس کۆتایی به‌م داخسـتنه‌ی به‌شێـکی حکومه‌تی فیدراڵی بهێنێت که‌وا بووه‌ته مایه‌ی ڕاگرتنی کاری سه‌دان هه‌زار کارمه‌ند و هه‌روه‌ها کارشی کردووه‌ته سه‌ر هه‌زاران کۆمپانیا.\nگوتیشی هیچ دانوسـتاندنێـک له‌سه‌ر ئه‌وه ناکات، چونکه خه‌ڵـکی ئه‌مه‌ریکا پارچه‌ی شتره‌نجی گه‌مه‌ی سیاسی نیـیه. پاشـان ڕووی ده‌می کرده کۆماریـیه‌کان و گوتی ئێوه ناگه‌ن به‌وه‌ی ده‌تانه‌وێت له به‌رامبه‌ر ڕێـگه‌دان به که‌وتنه‌وه گه‌ڕی حکومه‌ت و ئابوری.\nسه‌رۆک ئۆباما هه‌روه‌ها گوتی تاکه هۆکارێـک بۆ به‌رده‌وامبوونی داخسـتنی به‌شـێـکی داموده‌زگاکانی حکومه‌ت ئه‌وه‌یه، سه‌رۆکی ئه‌نجومه‌نی نوێنه‌ران جان به‌ینه‌ری کۆماری نایه‌وێت توندڕه‌وه‌کانی ناو پارته‌که‌ی زویر بکات به‌وه‌ی داوایان لێبکات ده‌نگ بۆ ئه‌و بوجه‌یه بده‌ن که سه‌ره‌تای ئه‌م هه‌فته‌یه له لایه‌ن ئه‌نجومه‌نی سیناته‌وه په‌سه‌ندکرا و ڕێگه به مانه‌وه‌ی یاسای بیمه‌ی ته‌ندروسـتی نوێ ده‌دات.\nهه‌موو ئه‌ندامانی دیموکراتی ئه‌نجومه‌نی نوێنه‌ران له‌گه‌ڵ 17 ئه‌ندامی کۆماری ده‌ڵێن ئاماده‌ن ده‌نگ بۆ بوجه‌که بده‌ن ئه‌گه‌ر بێت و سه‌رۆکی ئه‌نجومه‌ن بیخاته ده‌نگدانه‌وه.\nجێی ئاماژه‌یه ئه‌نجومه‌نی نوێنه‌ران له ئێسـتادا 200 ئه‌ندامی دیموکراته و 232 ئه‌ندامی کۆماریـیه.


"رۆژێك دادێ، خیانه‌ت رووى مه‌جلیسى ده‌بێت"\nلەرێکەوتى : February 18, 2018, 6:07 pm\nئێمه له‌سه‌روبه‌ندى دوو پرۆسه‌ى هه‌ڵبژاردنى په‌رله‌مانى داین كه وا بڕیاره ئه‌مساڵ له هه‌ر یه‌ك له هه‌رێمى كوردستان و عێراق به‌ڕێوه بچێت، ئه‌گه‌رچى له عێراق بڕیاردراوه له مانگى ئایارى داهاتوو ئه‌نجام بدرێت به‌ڵام له هه‌رێمى كوردستاندا تا ئێستا بڕیار له‌سه‌ر واده‌و رۆژى ئه‌نجامدانى نه‌دراوه، هاوشانى ئه‌مه‌ش پڕوپاگه‌نده‌ى هه‌ڵبژاردنیش تا دێت گه‌رمتر ده‌بێت، گوێبیستى جیابوونه‌وه‌ى كه‌سانێك له فلانه حزب و چوونه نێو حزبێكى دیكه، یا پێكهێنانى حزبى نوێ به‌ناوى زڵ و قه‌به و سه‌رنجڕاكیش له پێناو راكێشانى سه‌رنج و سۆزى ده‌نگده‌ران، ده‌بین.\nئه‌وه‌ى مایه‌ى گریان و پێكه‌نینه له‌یه‌ك كاتدا، ئه‌و كه‌سه به‌رێزانه‌ى له حزبه‌كانیان جیا ده‌بنه‌وه چه‌ندین ساڵى پڕ له خۆشگوزرانى و داهات و به‌خشینیان له نێو حزبه‌كه‌یان به‌سه‌ر بردووه، له پڕێكا له ساڵانى قات و قڕى و نه‌هاتى ، ویژدانیان له خه‌وه قووڵه‌كه‌یان ئه‌وانى وه ئاگا هێناوه‌ته‌وه، گاڵته به‌خۆیان ده‌كه‌ن، كه چۆن چه‌نده‌ها ساڵ پێشتر ئه‌ندام و قه‌ڵغانى به‌رگرى ئه‌و حزبانه بوون، تازه بۆیان ده‌ركه‌وتووه حزبه‌كه‌یان حزبێكى سه‌ركوتكارو دیكتاتۆرى بووه خاوه‌ن هیچ تواناو بنه‌مایه‌كى سه‌ركه‌وتن نییه... تاد. به‌ڵام ئه‌گه‌ر تۆزێك خۆت به گه‌ڕان به دواى ئه‌و كه‌سه به‌ڕێزان ماندوو بكه‌یت كه له حزبه‌كانیان جیابوونه‌ته‌وه، كه‌سانێكن نه‌یان توانیوه ته‌زكیه‌ى حزبى پێشوویان بۆ به‌شداریكردن له هه‌ڵبژاردن به‌ده‌ست بێنن، وه‌ك تۆڵه سه‌ندنه‌وه‌یه‌ك جیابوونه‌ته‌وه‌و چوونه‌ته نێو حزبێكى ركابه‌ر، كه زۆر جار ئه‌و حزبه‌ى ده‌چنه نێوییه‌وه دوژمنى سه‌رسه‌ختى ئه‌و حزبه بووه كه لێى جیابوونه‌ته‌وه، یا بۆت ده‌رده‌كه‌وێت ئه‌و كه‌سانه‌ى تازه له‌سه‌ر گۆڕه‌پانى سیاسى ده‌ركه‌وتوون، كه‌سانێكن له به‌ڕێوه‌بردنى كاره‌كه‌یان شكستیان هێناوه، یا مه‌گه‌ر هه‌ر خوا مه‌یه‌ستى راسته‌قینه‌یان بزانێت! كه به بۆچوونى من ئه‌مه شێوازێك له (هه‌ڵپه‌ڕستى) به واتاى وشه له دوو لێكدانه‌وه زیاتر هه‌ڵناگرێت:\n- یه‌كه‌میان: ئاماژه‌یه به جۆرێك له یارى كردن به هاووڵاتى، چونكه له‌به‌رده‌م راى گشتى و ده‌نگده‌ران ده‌رى ده‌خات كه كه‌سێكى به‌رژه‌وه‌ندخوازه‌و به‌رژه‌وه‌ندى خۆى به ئیمتیازه‌وه خستووه‌ته سه‌ر هه‌موو به‌رژه‌وه‌ندییه‌كانى دیكه، وه‌ك ئه‌وه‌ى بیه‌وێت ئه‌و سیمفۆنیه باوه بۆ ئه‌و كه‌سه بێ هیواو تووڕه له به‌رامبه‌ره‌كه‌یان لێبدات كه وا راهاتوون به بیستنى به گه‌رمى چه‌پڵه بۆ هه‌ر مۆسیقا ژه‌نێكى له‌مجۆره لێده‌ده‌ن پێیان بڵێت:" داواى لێبووردن له مێژووى نا شه‌ریفانه‌م خۆم له نێو ئه‌و حزبه ده‌كه‌م كه تیایدا كارم ده‌كرد، وا پێویستى ده‌كرد ئاگادارتان بكه‌مه‌وه، ده‌بووایه زۆر زووتر پێتانم رابگه‌یاندبووایه به‌ڵام تۆزێك لێى دواكه‌وتم!!". كه ئه‌مه‌ش ده‌ریده‌خات دواى به‌سه‌ر بردنى چه‌نده‌ها ساڵى پڕ له خۆشیى و سه‌خاوه‌ت له باوه‌شى حزبه‌كه‌ی، تازه به‌تازه بۆى ده‌ركه‌وتووه رێبازى تێكۆشانى حزبه‌كه‌ى باش نه‌بووه، له ژێر لیته‌وه دژى ویست گه‌ل و مافه شه‌رعییه‌كانى كارى كردووه!! تا پێیان بلێت لێتان ناشارمه‌وه له پێناو به‌ده‌ستهێنانى به‌رژه‌وه‌ندى باڵاى نیشتیمان و زامن كردنى ژیانێكى شه‌رفمه‌ندانه‌و خۆشگوزه‌رانى گه‌ل و دابین كردنى مووچه‌و هه‌نگوین و ماست، ته‌نانه‌ت جه‌رجیر بۆ هه‌ر هاووڵاتیه‌ك دووچارى .....، بڕیارى جیابوونه‌وه‌م له حزبه‌كه‌م دا.. براى جیابۆوه بیرى چۆته‌وه دواى ئه‌وه‌ى له حزبه‌كه‌ى فه‌رامۆشكرا له دروستكردنى حزبێك و هاوپه‌یمانى له‌گه‌ڵ حزبه‌كانى دیكه به‌و لاوه بۆ زامن كردنى له‌ده‌ست نه‌دانى ده‌سه‌ڵاته‌كه‌ى له لایه‌ك و تۆڵه سه‌ندنه‌وه له حزبه‌كه‌ى له لایه‌كى دیكه‌وه هیچى له‌به‌رده‌م نه‌ما تا جارێكى دیكه بتوانێت یارى به موقه‌ده‌راتى نیشتیمان بكاته‌وه.. ئا به‌م شێوه‌یه ده‌مو چاوه‌كان خۆیان نوێ ده‌كه‌نه‌وه!!.\n- دووه‌میان: ئه‌وانه له‌سه‌رى لووتیانه‌وه به‌وه لاوه نابینن، له كاتێك هه‌رێم له‌به‌رده‌م مه‌ترسییه‌كى گه‌وره‌ى حه‌شدى شه‌عبى دایه، ئه‌وان به پێچه‌وانه‌ى ئه‌وه‌ى بانگه‌شه‌ى بۆ ده‌كه‌ن له جیاتى كاركردن بۆ به‌رژه‌وه‌ندى نه‌ته‌وه‌كه‌یان، به پێچه‌وانه‌وه كار بۆ به‌رژه‌وه‌ندى دوژمنانى نه‌ته‌وه‌كه‌یان ده‌كه‌ن، هه‌ندێ كه‌سى ته‌فره دراو له‌سه‌ر شاشه‌ى ته‌له‌فزیۆنه‌كانه‌وه ده‌ستیان بۆ داگیركه‌ر درێژ ده‌كه‌ن و تۆقه‌یان له‌گه‌ڵ ده‌كه‌ن له‌گه‌ڵیان داده‌نیشن، بیانوو بۆ ئه‌و كاره‌شیان به‌وه ده‌هێننه‌وه گوایه ئاشتى باشترین هه‌ڵبژارده‌ى ستراتیژى و ته‌كتیكى سیاسییه‌و سوودى گشتى بۆ نه‌ته‌وه‌ى كورد ده‌بێت، له‌كاتێكدا له ئاكامى ئه‌م كاره‌یان زه‌بڕێكى كوشنده به‌ر وێنه‌ى كوردى خاوه‌ن خاك و ناوچه‌كه ده‌كه‌وێت. ( شه‌هید غه‌سان كه‌نفانى نووسه‌رى فه‌له‌ستینى ) راستى گوتووه:"رۆژێك دادێ، خیانه‌ت رووى مه‌جلیسى ده‌بێت".\n- ئه‌گه‌ر ئێمه له به‌رگرى كردن له كێشه‌ى نه‌ته‌وه‌ى كورد شكستمان هێنا، باشترین بژارده ئه‌وه‌یه كار بۆ گۆڕینى به‌رگریكاران بكه‌ین، نه‌ك گۆڕینى كێشه‌كه، ئه‌وان خۆیان خسته نێو باوه‌شى سه‌ركرده‌كانى به‌غدا تا له‌گه‌ڵ حزبه‌كانى عێراقى فیدراڵ و میلیشیاكانى شیعه كه ده‌ستیان له داگیركردنى كه‌ركووك و ئه‌و ره‌وشه ناڵه‌باره‌ى به‌سه‌ر كوردستان داهات هه‌بوو هه‌روه‌ها له‌باربردنى تواناكانى هه‌رێم تا نه‌توانێت هه‌ڵسێته‌وه‌و به‌رگرى له خاكى بكات كه وڵاتانى دراوسێ چاویان تێبڕیوه، یا نه‌توانێت رووبه‌ڕووى دوژمنانى ببێته‌وه.\nیا به واتایه‌كى وردتر ئه‌وان له جیاتى كاركردن بۆ سووك كردن ئابڵووقه‌و داگیركارى شیعه‌كان، سه‌ردانى به‌غدا یان كردو له‌گه‌ڵ (قاسم سلێمانى) فه‌رمانده‌ى فه‌یله‌قى قودس دانیشتن، له‌وه‌ش زیاتر له‌به‌رامبه‌ر وه‌رگرتنى چه‌ند دۆلارێك یا پشكیان له نه‌وتى كه‌ركووك و پاراستنى كورسی و ده‌سه‌ڵاته ساخته‌كه‌یان كه به پێى حوكمى مێژوو به‌رده‌وام نابێت، داوایان لێیان كرد ئابڵووقه‌ى زیاتر بخه‌نه سه‌ر هه‌رێم.\nله هه‌ردوو حاڵه‌تدا، پێ ناچێت دیاره‌كه ته‌نیا بۆ یه‌كلایى كردنه‌وه‌ى حیساب و موزایه‌ده‌ى سیاسى نێوان حزبه‌كان بێت، به‌ڵكو ته‌نیا به‌رژوه‌ندخوازییه‌كى رووته، زۆر دووره له باشتركردنى بژێوى هاووڵاتیان و پێشكه‌شكردنى ساده‌ترین خزمه‌تگوزارى وه‌ك ئه‌وه‌ى له هه‌ڵمه‌تى هه‌ڵبژاردنه‌كان بانگه‌شه‌ى بۆ ده‌كه‌ن!!\nبه‌ڕێزان: ئه‌وه‌ى له هه‌رێم ده‌گوزه‌رێت ته‌نیا پشێوییه‌كى بێ ئامانه و كوردستانى گرتۆته‌وه، نه یه‌كڕیزیی، نه یه‌ك گوتاریی، نه به‌رژه‌وه‌ندییه‌كى گشتى چ له‌لاى ده‌سه‌ڵاتدار چ له لای به‌رهه‌ڵستكاران بوونى نییه تا پێكه‌وه‌یان كۆبكاته‌وه، ده‌سه‌ڵاتدار به‌باشى حوكمڕانى ناكات و به‌رهه‌ڵستكارانیش نازانن ره‌خنه بگرن و به خراپى به كارى دێنن، "بڕیارى هه‌ڵه، تێگه‌یشتنى هه‌ڵه، كاردانه‌وه‌ى هه‌ڵه"، ئه‌گه‌ر له‌سه‌ر ئه‌م ئاراسته‌یه به‌رده‌وام بین، ئه‌وا ئێمه له‌به‌رده‌م نه‌خشه‌یه‌كى سیاسى پڕ له كاره‌سات ئامێزو ناسه‌قامگیرى سیاسى و ئه‌منى داین، وا پێده‌چێت مێژوو جارێكى دیكه خۆى دووباره بكاته‌وه، پێویسته بۆ پێشگرتن به خۆماندا بچینه‌وه‌و وانه‌و به‌ندى لێ وه‌ربگرین.\nله هه‌موو بارێكدا وه‌ك ئه‌وه‌ى له مێژوو تێگه‌یشتووم له بۆچوونى خۆمه ده‌ڵێم: كه تۆ ده‌توێت (سیسته‌مى حوكم) بڕووخێنیت، به هه‌موو توانایه‌كیشت هه‌وڵ بۆ شكستپێهێنانى پرۆژه‌ى (ده‌وڵه‌ت) ده‌كه‌ى، نه هه‌ستى پێ ده‌كه‌یت، یا لێشى تێده‌گه‌یت!\nكوردستان تۆش خودات هه‌یه.


وەزارەتی ناوخۆی هەرێمی کوردستان و وەزارەتی ناوخۆی عێراق لە بەیاننامەیەكی هاوبەشدا سەبارەت بە هێرشەكەی سەر هەولێر دەڵێن: بە فەرمانی فەرماندەی گشتیی هێزە چەکدارەکانی عێراق، تیمەكانی لێکۆڵینەوە دەستبەكاربون بۆ دۆزینەوەی تاوانباران و سزادانیان.\nئاوێنە: لە بەیاننامە هاوبەشەكەدا هاتوە"ئەو دەستدرێژییە مەترسیدارانەی بەم دواییە كرانە سەر هەولێر و چەند ناوچەیەكی دیكە، دەچنە چوارچێوەی دەستدرێژییە تیرۆریستییە رێكخراوەكانەوە كە ئامانجیان لێدانە لە ئاسایشی عێراق لەنێویشیدا ئاسایشی هەرێمی كوردستان و تێكدانی ئاشتی كۆمەڵایەتی و هەوڵدانە بۆ نانەوەی ئاشوب."\nبەیاننامەكە وێڕای ئیدانەكردنی ئەو هێرشانە، جەختیكردۆتەوە كە ئەو دەستدرێژییانە هەوڵێكی نەزۆكن بۆ لێدان لەو پێشكەوتنە ئەرێنییانەی كە لە پەیوەندییەكانی نێوان حكومەتی فیدراڵ و حكومەتی هەرێمدا هاتونەتە ئاراوە بەتایبەت لەسەر ئاستی هەماهەنگی ئەمنی لە ئاستی باڵادا.\nهەروەها جەختیشی كردۆتەوە كە ئەو هەماهەنگی و هاریكارییەی نێوان هەردو حكومەت بەردەوام دەبێت بۆ مسۆگەركردنی ئاسایش و سەلامەتی هاوڵاتیان و بەرەنگاربونەوەی هەوڵەكانی تێكدانی ئاسایش.\nهەروەها لە بەیاننامەكەدا هاتوە، گەرەنتیكردنی ئاسایشی عێراق لەبەرامبەر ئەو جۆرە دەستدرێژییانە دەكەوێتە ئەستۆی حكومەتی فیدراڵ و دامەزراوە رەسمییەكانی لەنێویشیاندا هێزە ئەمنییەكان لە هەرێمی كوردستان.\nلەكۆتایی بەیاننامەكەدا هاتوە"تیمەكانی لێكۆڵینەوە دەستیان كردوە بە ئەركەكانیان لەسەر فەرمانی فەرماندەی گشتی هێزە چەكدارەكان بۆ ئاشكراكردنی ئەوانەی لەو دەستدرێژییانەوە گلاون تا روبەڕوی دادگاییەكی عادیلانە بكرێنەوە."


شاروخ خان - ویکیپیدیا، ئینسایکڵۆپیدیای ئازاد\n١٩٦٥ تشرینی دووەم ٢ (٥١ ساڵ)\nمەھارشترا , نیوودێھلی ھیندستان\nکینگ خان ، SRK ، پاشای ڕۆمانسی ، پادشای بۆڵیوود\nئەکتەر ، دەرهێنەر ، پێشکەشکاری تەلەفزیۆنی\nئاریان ، سوهانا ، ئەبرام\n١٤٨ خەڵات و ١٦٤ جار پاڵێوراو\nشاروخ خان (بە ئینگلیزی: Shahrukh Khan ، بە ھیندی: शाहरुख़ ख़ान) ئەکتەر و دەرھێنەر و پێشکەشکاری تەلەفیزیۆنیە لە ھیندستان. بە (پادشای بۆڵیوود) ناسراوە. خان تا ئێستا بەشداری زیاتر لە (٧٠) فیلمدا کردووە..\nخان لە ساڵانی (٨٠)کاندا دەستی کرد بە کاری ھونەری و سەرەتا بە شانۆ و درامای تەلەفزیۆنی دەستیپێکرد. یەکەم فیلمی لە ساڵی ١٩٩٢ بە ناوی (دیوانا (فیلم)) (Deewana) بڵاو کردەوە. لە دوای ئەم فلیمەوە بە یەکێک لە ئەکتەرە ھەرە بە ناوبانگەکانی وڵاتی ھیندستان ناوبانگی دەکرد بەھۆی لێھاتووی و جوانی نمایش کردنی لە فیلمەکانیدا. ھەروەھا خان بە یەکێک لە ھەرە ئەکتەرە گەورە و بە ناوبانگەکانی جیھان ئەژمار دەکرێت ، بە زیاتر لە ملیارێک ھەوادارەو و ھاندەرەوە لە جیھاندا. لە ساڵی ٢٠٠٨ دا (نیوس ویک) بە یەکێک لە (٥٠) کەسی زۆر بە توانای جیھان ھەڵیبژارد.\n٢ سەرەتای دەرکەوتن\n٣.١ وەکو ئەکتەر\n٣.٢ وەکو بەرھەمھێنەر\n٣.٣ وەکو گۆرانیبێژ\n٣.٤ وەکو یارمەتیدەری دەرھێنەر\nخان لە ساڵی ١٩٦٥ لە خێزانێکی موسڵمان لە شاری نیوودێھلی سەر بە وڵاتی ھیندستان لە دایکبووە. باوکی (تاج محەمەد خان) یەکێک بوو لە خەباتکەرانی سەربەخۆیی ھیندستان لە پیشاوەر (ھیندستانی بەریتانی). خان خوشکێکی گەورەتر لە خۆی ھەیە بە ناوی (شەھناز). ھەروەھا لە کاتی لە دایکبووندا ناوی (شاروخ) واتە (ڕووخسای پادشا)ی لێنراوە.\nخان لە قوتابخانەی (ست. کۆڵومبا) (St.Columba's School) دەیخوێند کە لەم قوتابخانەیە زۆر سەرکەوتوو بوو لە وەرزش و دراما و ئەکادیمی. لێرە دیاری ساڵانەی قوتابخانەکەی وەرگرت بە ناوی (Sword Of Honour) واتە (شمشێری شەرەف) کە ئەم دیاریە ساڵانە دەدرا بەو قوتابیەی کە ھێمای ڕۆحیەتی قوتابخانەکە بوو. پاشان لە نێوان ساڵانی (١٩٨٥-١٩٨٨ز) کۆلێجی (ھانسراج)ی تەواو کرد و بڕوانامەی (بەکالریۆس)ی لە بەشی (ئابووری) وەرگرت. پاشان بڕوانامەی (ماستەر)ی لە (پەیوەندییەکانی بارستە) (Mass Communications) لە (زانکۆی نیشتیمانی ئیسلامی) (جامعة میلیە إسلامیة) بە دەست ھێنا. پاشانیش دەستی کرد بە بەشداری کردن لە بواری فیلمدا لە بۆڵیوود. وە لە تەواوی ژیانیدا کەسێکی بەھرەمەندی دەستنیشان کرد کە دەتوانێت جێگەی بگرێتەوە ئەو کەسەش بەناوی (زریان رێباز) ناسراو بە (زریان خان)وە بەشدارە لە فیلمی (jab tak hai jaan) وە لە کۆتاییەکەشدا فیلمەکەی پێشکەش کرد بە (زریان خان).\nسەرەتای کارەکان لەبۆلیوود ڕۆژی ٢٥ی حوزەیرانی ١٩٩٢، ڕۆژی نمایشکردنی فیلمی (Deewana) کەئەم فیلمە بەیەکەمین وێستگەی بەشداربوونی لەفیلمەکان دادەنرێت بۆ شاروخ خان، لەم فیلمەیدا لەپاڵ هەریەکە لە ڕیشی کاپوور و دیڤیا بهارتی و ئامریش پوری بەشداریکرد.\nلەگەڵ ئەوەی Deewana یەکەم فیلمی بوو بەڵام ئەو بەهۆی فیلمی دووەمییەوە بازیگر (baazigar) ناوبانگییەکی باشی دەستەمۆکرد. سەرەتای دەرکەوتنی شاروخ خان بەڕۆڵی کەسایەتی چەپەڵ و پیاو خراپ دەستی پێکرد نموونەی فیلمی baazigar و Darr لە ١٩٩٣ وە Anjaam لە ساڵی ١٩٩٤. بەڵام ساڵی ١٩٩٥ لەدوای بەشداریکردنی لەفیلمی دیلوالێ دولهانیا لێ جەیانگێ لەسەر دەستی ئادیتیا چۆپراوە دەخزێنرێتە ناو فیلمە ڕۆمانسیەکانەوە ئیتر دوای ئەو فیلمە سەرکەوتووەی لەچەندین فیلمی دی ڕۆمانسی سەرکەوتنی بەدەستهێنا ئەوانیش Dil To Pagal Hai لەساڵی ١٩٩٧ وە لەساڵی ١٩٩٨ لەفیلمی Kuch Kuch Hota Hai وە لەساڵی ٢٠٠١یش Kabhi Khushi Kabhie Gham… ئەم فیلمانە بوونە دەستپێکی گۆڕینی ئاڕاستەی شاروخ خان لەڕۆڵی نەرێنییەوە بۆ ڕۆڵی ئەرێنی و ڕۆمانسی. لەگەڵ ئەوەش شاروخ خان لەچەندین فیلمی نەرێنی دیکەشەوە دەرکەوتەوە کەئەوانیش Josh لەساڵی ٢٠٠٠ وە زنجیرە دوو بەشی Don لەساڵانی ٢٠٠٦ و ٢٠١١.\nفیلمی نوێ Fan}\n١٩٩٢ Deewana ڕاج براوەی فیلم فەیر بۆ یەکەم فیلم\n١٩٩٢ Idiot پاوان ڕاگوجان\n١٩٩٢ Chamatkar سوندەر ڕۆڵی سەرەکی\n١٩٩٢ Raju Ban Gaya Gentleman ڕاجو ڕۆڵی سەرەکی\n١٩٩٢ Dil Aashna Hai کاران ڕۆڵی سەرەکی\n١٩٩٣ Maya Memsaab لالیت کومار\n١٩٩٣ King Uncle ئەنیل بانسال\n١٩٩٣ Baazigar ئاجای شارما / ڤیکی مەلهۆترا ڕۆڵی سەرەکی\nفیلم فەیر بۆ باشترین ئەکتەر\n١٩٩٣ Darr ڕاهول پاڵێوراو بۆ خەڵاتی فیلم فەیر لەڕۆڵی نەرێنی\n١٩٩٣ Kabhi Haan Kabhi Naa Sunil ڕۆڵی سەرەکی\nخەڵاتی فیلم فەیر بۆ باشترین دەرکەوتن لەلایەن ڕەخنەگرانەوە\nپاڵیوراو بۆ—فیلم فەیر بۆ باشترین ئەکتەر\n١٩٩٣ Pehla Nasha وەک شاروخ خان دەرکەوتنی تایبەتی\n١٩٩٤ Anjaam ڤیجای ڕۆڵی سەرەکی\nپاڵێوراو بۆ خەڵاتی فیلم فەیر بەڕۆڵی نەرێنی\n١٩٩٥ Karan Arjun ئەرجون / ڤیجای ڕۆڵی سەرەکی\n١٩٩٥ Zamaana Deewana ڕاهول ڕۆڵی سەرەکی\n١٩٩٥ Guddu Guddu Bahadur ڕۆڵی سەرەکی\n١٩٩٥ Oh Darling! Yeh Hai India! هیرۆ ڕۆڵی سەرەکی\n١٩٩٥ دیلوالێ دولھانیا لێ جایانگێ ڕاج مەلهۆترا ڕۆڵی سەرەکی\n١٩٩٥ Ram Jaane ڕۆڵی سەرەکی\n١٩٩٥ Trimurti ڕۆمی سینگ ڕۆڵی سەرەکی\n١٩٩٦ English Babu Desi Mem Vikram / Hari / Gopal Mayur ڕۆڵی سەرەکی\n١٩٩٦ Chaahat Roop Rathore ڕۆڵی سەرەکی\n١٩٩٦ Army ئەرجون دەرکەوتنی تایبەتی\n١٩٩٦ Dushman Duniya Ka Badru دەرکەوتنی تایبەتی\n١٩٩٧ Gudgudee دەرکەوتنی تایبەتی\n١٩٩٧ Koyla Shankar ڕۆڵی سەرەکی\n١٩٩٧ Yes Boss ڕاهول ڕۆڵی سەرەکی\nپاڵێوراو بۆ—فیلم فەیر بۆ باشترین ئەکتەر\n١٩٩٧ Pardes ئەرجون ڕۆڵی سەرەکی\n١٩٩٧ Dil To Pagal Hai ڕاهول ڕۆڵی سەرەکی\n١٩٩٨ Duplicate Bablu Chaudhry / Manu Dada ڕۆڵی سەرەکی\nپاڵێوراو بۆ —فیلم فەیر باشترین ڕۆڵی نەرێنی\n١٩٩٨ Achanak وەک شاروخ خان دەرکەوتنی تایبەتی\n١٩٩٨ Dil Se.. ڕۆڵی سەرەکی\n١٩٩٨ Kuch Kuch Hota Hai ڕاهول ڕۆڵی سەرەکی\n١٩٩٩ Baadshah ڕاج / بادشا ڕۆڵی سەرەکی\nپاڵێوراو بۆ فیلم فەیر بۆ باشترین ئەکتەری کۆمێدی\n٢٠٠٠ Phir Bhi Dil Hai Hindustani Ajay Bakshi ڕۆڵی سەرەکی\n٢٠٠٠ Hey Ram ئەمجەد عەلی خان بە زمانی تامیلی دەرچوو\n٢٠٠٠ Josh ماکس ڕۆڵی سەرەکی\n٢٠٠٠ Har Dil Jo Pyar Karega ڕاهول دەرکەوتنی تایبەتی\n٢٠٠٠ Mohabbatein ڕاج ڕۆڵی سەرەکی\nبراوەی باشترین ئەکتەر لەلایەن ڕەخنەگرانەوە\nپاڵێوراو بۆ فیلم فەیر بۆ باشترین ئەکتەر\n٢٠٠٠ Gaja Gamini وەک شاروخ خان دەرکەوتنی تایبەتی\n٢٠٠١ One ٢ Ka ٤ ئەرون ڤێرما ڕۆڵی سەرەکی\n٢٠٠١ Asoka ئەشۆکا ڕۆڵی سەرەکی\n٢٠٠١ Kabhi Khushi Kabhie Gham... ڕاهول ڕۆڵی سەرەکی\n٢٠٠٢ Hum Tumhare Hain Sanam گۆپال ڕۆڵی سەرەکی\n٢٠٠٢ Devdas دێڤداس موکەرجی ڕۆڵی سەرەکی\n٢٠٠٢ Shakti: The Power جایسینگ دەرکەوتنی تایبەتی\n٢٠٠٢ Saathiya یەشوانت ڕاو دەرکەوتنی تایبەتی\n٢٠٠٣ Chalte Chalte ڕاج ڕۆڵی سەرەکی\n٢٠٠٣ Kal Ho Naa Ho ئەمان ماتور ڕۆڵی سەرەکی\nپاڵێوراو بۆ پاڵێوراو بۆ خەڵاتی فیلم فەیر باشترین ئەکتەر\n٢٠٠٤ Yeh Lamhe Judaai Ke دوشانت ڕۆڵی سەرەکی\n٢٠٠٤ Main Hoon Na ڕام پراساند شارما ڕۆڵی سەرەکی\n٢٠٠٤ Veer-Zaara ڤیر پراتەپ سینگ ڕۆڵی سەرەکی\n٢٠٠٤ Swades مۆهان ڕۆڵی سەرەکی\n٢٠٠٥ Kuch Meetha Ho Jaaye وەک شاروخ خان دەرکەوتنی تایبەتی\n٢٠٠٥ Kaal دەرکەوتنی تایبەتی لەگۆرانی کەل دەمال\n٢٠٠٥ Silsiilay سوترادار دەرکەوتنی تایبەتی\n٢٠٠٥ پاھەلی (فیلم) Kishenlal / The Ghost ڕۆڵی سەرەکی\n٢٠٠٥ The Inner and Outer World\nof Shah Rukh Khan وەک شاروخ خان (ژیاننامە) Documentary directed by British-based author\n٢٠٠٦ Alag دەرکەوتنی تایبەتی لەگۆرانی سەبسێ ئەلەگ\n٢٠٠٦ Kabhi Alvida Naa Kehna دێڤ ساران ڕۆڵی سەرەکی\n٢٠٠٦ Don: The Chase Begins Again ڤیجای (دۆن) ڕۆڵی سەرەکی\nپاڵیوراو بۆ فیلم فەیر بۆ باشترین ئەکتەر\n٢٠٠٦ I See You دەرکەوتنی تایبەتی لەگۆرانی سوبا سوبا\n٢٠٠٧ Chak De! India کەبیر خان ڕۆڵی سەرەکی\n٢٠٠٧ Heyy Babyy ڕاج دەرکەوتنی تایبەتی لەگۆرانی مەست قەلەندەر\n٢٠٠٧ Om Shanti Om ئۆم پراکەش ماکینجا /\nئۆم کاپوور ڕۆڵی سەرەکی\n٢٠٠٨ Krazzy ٤ دەرکەوتنی تایبەتی لەگۆرانی برێک فری\n٢٠٠٨ Bhoothnath ئادیتیا شارما دەرکەوتنی تایبەتی\n٢٠٠٨ Rab Ne Bana Di Jodi ڕاج / سوریندەر ساهای ڕۆڵی سەرەکی\n٢٠٠٨ Kismat Konnection چیڕۆکخوان\n٢٠٠٩ Luck by Chance وەک شاروخ خان دەرکەوتنی تایبەتی\n٢٠٠٩ Billu ساهیر خان ڕۆڵی پاڵپشت\n٢٠١٠ Dulha Mil Gaya پاوان ڕاج گاندی دەرکەوتنی لاوەکی\n٢٠١٠ ناوم خانە ڕیزوان خان ڕۆڵی سەرەکی\n٢٠١٠ Shahrukh Bola Khoobsurat Hai Tu وەک شاروخ خان دەرکەوتنی تایبەتی\n٢٠١١ Always Kabhi Kabhi دەرکەوتنی تایبەتی لەگۆرانی ئەنتینا\n٢٠١١ Love Breakups Zindagi وەک شاروخ خان دەرکەوتنی تایبەتی\n٢٠١١ Ra.One G.One / Shekhar Subramanium ڕۆڵی سەرەکی\n٢٠١١ Don ٢ دۆن ڕۆڵی سەرەکی\n٢٠١٢ Koochie Koochie Hota Hai ڕۆکی ڕۆڵی سەرەکی\n٢٠١٢ Jab tak hai jaan ڕۆڵی سەرەکی\n٢٠١٣ Chennai Express ڕۆڵی سەرەکی\n٢٠١٤ Happy New Year ڕۆڵی سەرەکی\n٢٠١٥ Dilwale ڕاج 'کالی' ڕۆڵی سەرەکی\n٢٠١٥ Fan ئاریان خانا - گاورەڤ ڕۆڵی سەرەکی - دو ڕۆڵ\n٢٠١٦ ئەی دڵ، دژوارە تاهیر دەرکەوتنی تایبەتی\n٢٠١٦ Dear Zindagi جاهینگەر رخان ئەکتەری پاڵپشت\n٢٠١٧ raees ڕەئیس ڕۆڵی سەرەکی\n٢٠١٧ Tubelight جادووگەر گۆگۆ پاشا دەرکەوتنی تایبەتی\n٢٠١٧ Jab Harry Met Sejal هاری ڕۆڵی سەرەکی\n٢٠٠٠ Phir Bhi Dil Hai Hindustani\n٢٠٠١ Asoka Nominated—Filmfare Award for Best Movie\n٢٠٠٣ Chalte Chalte\n٢٠٠٤ Main Hoon Na Nominated—Filmfare Award for Best Movie\n٢٠٠٥ Kaal co-producer\n٢٠٠٥ پاھەلی (فیلم)\n٢٠٠٧ Om Shanti Om Nominated—Filmfare Award for Best Movie\n٢٠١٠ ناوم خانە co-producer\n٢٠١١ Always Kabhi Kabhi\n٢٠١١ Don ٢ co-producer\n٢٠١٢ Student of the Year co-producer\n٢٠١٣ Chennai Express Pre-Production\n٢٠١٣ Happy New Year Pre-Production\n١٩٩٩ Baadshah Main To Hoon Pagal Abhijeet, Alka Yagnik\n٢٠٠٠ Josh Apun Bola Hema Sardesai\n٢٠٠٦ Don: The Chase Begins Again Khaike Paan Banaraswala Udit Narayan\n٢٠٠٧ Chak De! India Ek Hockey Doongi Rakh K KK\n٢٠٠٥ Chak De! India Sattar Minute\n٢٠١١ Don ٢ Aa Raha Hoon Palat Ke\nوەکو یارمەتیدەری دەرھێنەر[دەستکاری]\n١٩٩٨ Kuch Kuch Hota Hai کاران جۆھەر\n٢٠٠٤ Main Hoon Na Farah Khan\n٢٠٠٦ Kabhi Alvida Naa Kehna کاران جۆھەر\n٢٠٠٧ Chak De India Shimit Amin\n٢٠٠٧ Om Shanti Om Farah Khan\n^  ویکیپێدیای ئینگلیزی.\n^ "Shah Rukh sets off chain reaction". The Times of India. 27 December 2011. Retrieved ٢٧ December ٢٠١١. [بەستەری مردوو]\nوەرگیراو لە «https://ckb.wikipedia.org/w/index.php?title=شاروخ_خان&oldid=900789»\nھەڵگرانی نیشانی ھونەر و وێژە بە پلەی ئەفسەر (فەڕەنسا)\nخەڵکی نیو دەلھی\nئەم پەڕەیە دواجار لە ١٨:١٥ی ٤ی شوباتی ٢٠٢٢ نوێ کراوەتەوە.


توێژینه‌وه‌یه‌ك.. مۆبایل و ئامێره هاوشێوه‌كانی پیرمان ده‌كه‌ن – Knwe.org\nسەرەکی » زانست » توێژینه‌وه‌یه‌ك.. مۆبایل و ئامێره هاوشێوه‌كانی پیرمان ده‌كه‌ن\nبه‌پێی توێژینه‌وه‌یه‌ك ده‌ركه‌وتووه ته‌له‌فۆنی زیره‌ك و هاوشێوه‌كانی زیانی بۆ پێست هه‌یه‌و چرچبوون و پیربوونی پێست خێرا ده‌كات.\nله‌و كاته‌ی زۆربه‌ی پزیشكان‌و پسپۆڕانی پێست ئامۆژگاریی و ڕێنمایی خه‌ڵك ده‌كه‌ن كه گرنگیی به پێستیان بده‌ن و كه‌متر خۆیان بده‌نه به تیشكیی خۆر بۆ ئه‌وه‌ی تووشیی كێشه‌كانی پێست نه‌بن كه به هۆی زیاد به‌ركه‌وتنی تیشكی سه‌روو بنه‌وشه‌یی ڕووده‌دات و به تایبه‌تیی له‌وه‌رزی هاویندا، ماوه‌یه‌كه چه‌ند ناوه‌ندێكی توێژینه‌وه‌ی ئه‌وروپیی دوای توێژینه‌وه تاقیكردنه‌وه‌ی زۆریان گه‌یشتوون به‌و ده‌ره‌نجامه‌ی كه تیشكێكی دیكه‌ی مه‌ترسیدار هه‌یه كه پێویسته خه‌ڵك خۆی لێ دووربخاته‌وه ئه‌ویش تیشكێكه به ناوی تیشكی شین و له مۆبایل‌و تابلێت و كۆمپیوته‌ره‌كانه‌وه ده‌رده‌چێت و ده‌بێته هۆی زووتر پیركردنی پێستی مرۆڤ.\nیه‌كێك له‌پسپۆڕه‌كان به ناوی (ستیڤانیی ویلیامز) ئاماژه به‌وه ده‌دات كه دوای لێكۆڵینه‌وه‌ی وردیان سه‌باره‌ت به مه‌ترسیی ئه‌و تیشكه‌ی له مۆبایل و لاپتۆپ و تابلێت و هاوشێوه‌كانیانه‌وه دروست ده‌بێت بۆمان ده‌ركه‌وت ئه‌و تیشكه شینه هۆكارێكه له هۆكاره‌كانی زوو چرچبوونی پێست و پیربوونی پێشوه‌خته.\nئه‌و پسپۆڕه وتیشی» ئه‌و تیشكه شینه، كه پێشیده‌وترێت (تیشكی بینراوی ووزه به‌رز) پێست تووشی ماندوێتی ئۆكسیده بوو ده‌كات، ئۆكسیده‌ش ئه‌و زیانه هێواشه پله‌پله‌یه‌یه كه تووشی پێست ده‌بێت و به هۆیه‌وه ڕه‌گی ئازاد دروست ده‌بێت كه بریتییه له ئه‌لكترۆنی ناجێگیر و ئه‌مه‌ش ده‌بێته هۆی خێراكردنی پیربوونی پێست».\nئه‌و پسپۆڕه و هاوكاره‌كانی هۆشداری ده‌ده‌ن له‌وه‌ی كه تیشكی شین درێژه شه‌پۆلێكی هه‌یه كه له تیشكی سه‌روو بنه‌وشه‌یی درێژتره و ده‌توانێت به قوڵیی ڕۆبچێته ناو پێسته‌وه و (DNA)ی خانه‌كان و كۆلاجین و ئیلاستین له ناوببات كه جێگریی و دره‌وشاوه‌یی پێست ده‌پارێزین.\nیه‌كێكی تریش له‌پسپۆڕانی تایبه‌تمه‌ند له‌بواری گرنگیدان به پێست به ناوی بۆلدیگار كورونسزای ده‌ڵێت» كاریگه‌رییه‌كانی تیشكی شین له‌سه‌ر پێست به دۆزینه‌وه‌یه‌كی نوێ داده‌نرێت، ئه‌گه‌ر خه‌ڵكیی په‌رۆشی پاراستنی پێستیان بن، ئه‌وا به ته‌نها خۆپارێزیی له تیشكی درێژی سه‌روو بنه‌وشه‌یی و تیشكی مامناوه‌ند به‌س نییه».\nبۆیه پزیشكه‌كان له‌م دواییه داوایان له خه‌ڵك كردووه له پێناو پاراستنی پێستیان و ڕێگرتن له زووچرچبوونی پێستیان كاتێكی كه‌متر ئامێره ئه‌لكترۆنییه‌كان‌و ته‌له‌فۆنی مۆبایل به‌كاربهێنن .\nجێگه‌ی بیرهێنانه‌وه‌یه له توێژینه‌وه‌یه‌كی پێشتریشدا كه هه‌ر له‌سه‌ر زیانه‌كانی زۆربه‌كارهێنانی مۆبایل و ئامێره ئه‌لكترۆنییه‌كان كرابوو ئاماژه‌ی به‌وه دابوو كه زۆر به‌كارهێنانی ئه‌و ئامێرانه ده‌بێته هۆی پشێویی و كه‌مخه‌ویی، چونكه ئه‌و تیشكه‌ی له‌و ئامێرانه‌وه ده‌رده‌چێت ده‌ردانی هۆرمۆنی میلاتونین كه‌م ده‌كاته‌وه كه به هۆرمۆنی خه‌وتن ناسراوه.


ئەرەنیشتەو یانەوفەرهەنگ و ئەدەبوو بێسارانی هەورامانی جە دەگایەکاو ژنێنی و پایگەلانی\nئەرەنیشتەو یانەوفەرهەنگ و ئەدەبوو بێسارانی هەورامانی\nجە دەگایەکاو ژنێنی و پایگەلانی\nزوان فه‌رهه‌نگ میلله‌ت\nئەوەڵ ئەرەنیشتەو #یانەو_فەرهەنگ_و_ئەدەبوو_بێسارانی_هەورامانی جە ڕاستاو خزمەت بە فەرهەنگ و ژووژنایوەو ڕوتوو زوانوو ئەدەبیاتوو هەورامی جە وەرزێتەرنە، جە دەگایەکاو ژنێنی و پایگەلانی بە هامدڵی نویسەراو هەورامانوو ژاوەرۆی و مودیریەتوو ئەنجمەنوو بێسارانی هەورامانی لوا ڕاوە. چی نیشتەیرەنە بەحس سەروو کەلاسێ هەورامیێ جە دوێ بەشێنە کریاو، دهیاری و شووراو ژنێنی قۆڵێ هیممەتێشا هوردایوە پەی وەشتەر لواڕانەو ئی هەرمانێ، هەر پاسە خەمەوەرەکێ دوور وەڵاتوو ژنێنێ جە کەرەج و قوروە و مەریوان شانەشا دارا چێرو هامکاری چەنی ئەنجمەنی. هەر پی بۆنەوە چی حەفتەنە هاگاد٘اری کەلاسەکا دریۆ چاپ، زەمانوو بەرد٘ەی ڕاوەو کەلاسەکایچ کەوتوە دماو جەژنەو ڕەمەزانی. یاگێ وێشەنە دەس وەشی گردو تیمەو ئی جەلەسەیە کەرمێ هەر پاسە پەی ئا کەسا وێشا وزانە زەحمەت پەی هەورامانی.\nدەسوەشی جە خاتوو شیوا ڕه‌حمانی پەی کیاستەو هەواڵەکەی\nطبقه بندی: فرهنگی و هنری، اجتماعی، ادبیات/شعر، تاریخ، اخبار، زوانی هه‌ورامی، شهرها و روستاهای هورامان، ئەنجومەنووبێسارانى(یاهۆر) ، سه‌رکه‌وت عه‌زیزی(نه‌به‌ز)، تصاویرومناظرطبیعی وتاریخی، ئه‌رده‌شیر موحی،\nبرچسب ها:هه‌ورامان‌هانه‌به‌رچه‌م-کتابخانه هورامان؛یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-هورامان تخت ژاورود-پاوه-نودشه(نۆتشه)زرده-پریان-رێژاو(ریجاب)-کندوله-ته‌وێڵه(طویله)-بیاره-ساور-نودیجه-حلبچه(هه‌له‌بجه)-خۆرماڵ مریوان-سروآباد-کرمانشاه-کردستان-دالانی-ایلام-کامیاران-روانسر-جوانرود-چهارقلعه‌عبدالملکی(زاغمرز-زینوند-حسین‌آباد-امیرآباد هورامی های شمال ایران)-عکس-شبک(شه‌به‌ک)-سنجار- کاکه‌یی-یارسان-ساور-نودیجه-زازا-زازاکی)-قلعه قروه-چورژی-هانه‌به‌رچه‌م-هۆمایون محه‌مه‌دنژاد،وه‌سیه‌ت په‌ی مه‌زهه‌ری،سه‌فه‌ره‌کێ گالیوێری،ئەرەنیشتەو یانەوفەرهەنگ و ئەدەبوو بێسارانی هەورامانی جە دەگایەکاو ژنێنی و پایگەلانی،


ڕوونکردنەوەی هەپەگە سەبارەت بە شەڕی پەکەکه و پێشمەرگە لە ئامێدی - Mehr News Agency\nAP ١٣٩٩ سەرماوەز ٢٤ ١٦:١٧\nNews Code 35208\nڕوونکردنەوەی هەپەگە سەبارەت بە شەڕی پەکەکه و پێشمەرگە لە ئامێدی\nناوەندی راگەیاندن و چاپەمەنی هێزەکانی پاراستنی گەل (هەپەگە) ڕاگەیەندراوێکی لەبارەی پێکدادانی شەوی رابردووی پەکەکه و هێزەکانی پێشمەرگە بڵاوکردەوە.\n, بە پێی ڕاپۆرتی ئاژانسی هەواڵی مێهر هەپەگە لە راگەیەندراوێکدا بڵاویکردەوە، "13ی ئەم مانگە، کاتژمێر 10:00ی پێشنیوه‌ڕۆی لەنزیک گوندی رەشانکێ لە شارەدێی زاویتەی سەربە دهۆک، هێزە تایبەتەکانی پارتی، ئۆتۆمبێلێکیان راگرت کە هەڤاڵانی ئێمە و ئەندامی ڕێکخستنێکی دۆستمانی تێدابوون، هێزەکانی پارتی کە بینییان لەناو ئۆتۆمێلەکەدایە، بە قورسی دەستڕێژی گولـلەیان لە ئۆتۆمبێلەکە کرد".\nرایگەیاند: "هەر ئێوارەی ئەو رۆژە کاتژمێر 8:30 خولەک، لە ناوچەیەکی نێوان گوندەکانی کانی و سەرگەلێ لە ناوچەی ئامێدی، کە ساڵانێکە ئۆتۆمبێلەکانمان تێیدا هاتوچۆ دەکەن، ئۆتۆمبێلێکمان لە ڕێدابو لەلایەن زرێپۆشەکانی پارتییەوە، کە چەکی قورسیان پێبو، گەمارۆدرا، ئۆتۆمبێلەکەی ئێمەش بێ ئەوەی بوەستێت بەردەوامی بە ڕێگای خۆیداوە، بەڵام هێزەکانی پارتی بە چڕی دەستڕێژیان لە ئۆتۆمبێلەکە کردوە، لەسەر ئەوەش شەڕ ڕویداوە و لە ئەنجامیدا سێ هەڤاڵمان بریندرابوون و دۆخی دوانیان ناجێگیرە".\nهەپەگە ئەوەشی خستەڕوو، "بڕیاردراوە بە بەرنامە ڕێگە لە ئۆتۆمبێلەکانمان بگیردرێت و بیانکەنە ئامانج، بۆیەش ئەم ڕوداوە هێرشکارییە، بەرپرسیارێتی ئەم ڕوداوانە لە ئەستۆی ئەو کەسانەیە کە پلانەکەیان داڕشتوە و جێبەجێیان کردوە".\nپێشتریش وه‌زاره‌تی پێشمه‌رگەی هەرێمی کوردستان بڵاویکردبوەوە، "شەوی 13-12-2020 لە گوندی گردگاشی لە پەلامارێکی چەکدارانی هێزەکانی پەکەکە بۆ سەربازگەیەکی پێشمەرگە لە دەڤەری ئامێدی، ملازمی یەک عەبدوالڕەحمان ئەمین گیانی لە دەستدا.


بزانە ئاژانسی پاراستن لەسەر هێرشکردنە سەر رۆژنامەنووس دانا مەنمی چی دەڵێت؟\nئاژانسی پاراستن رەتیدەکاتەوە دەستدرێژیان کردبێتە سەر رۆژنامەنووس دانا مەنمی\nدانا مەنمی رۆژنامەنووس و کادیرێ پێشووی پارتی دوێنێ رایگەیاند " پێنج چەکداری پارتی هێرشیان کردۆتە سەری و ئازاری زۆریان داوەو سەریان لەچەند لایەکەوە شکاندووە"، ئاژانسی پاراستن رەتیدەکاتەوە هێرشیان کردبێتە سەری و، داوای لێکۆڵێنەوەیەکی بێلایەن لە رووداوەکە دەکەن.\nلەو روونکردنەوەیەی ئاژانسی پاراستندا کە ئەمڕۆ یەک شەممە ٩ ئاب دەرچوو، تیایدا هاتووە" بڵاوکراوەتەوە گوایە کەسێک بە ناوی دانا مەنمی، ئاژانسی پاراستن بەوە تۆمەتبار دەکات کە لە ناو شاری سلێمانی لێیان داوە. ئێمە لە کاتێکدا ئەو جۆرە رەفتارانە ئیدانە دەکەین، رایدەگەیەنین کە دوور و نزیک ئەم ڕووداوە پەیوەندیی بە ئاژانسی پاراستنەوە نییە و ئەو سیناریۆیە لە لایەن کەسانێک بۆ ناشیرین کردنی ناوی ئاژانسی پاراستن جێبەجێ کراوە و ئەو کەسەیان بۆ مەرامەکانیان کردووەتە قوربانی".\nئەو دەزگایە داوا دەکات لێکۆڵینەوەیەکی بێلایەن لە رووداوەکە بکەن و دەڵێن" پێویستە لێکۆڵینەوەیەکی بێلایەنی دوور لە دەستێوەردان لەم رووداوە بکرێت و راستییەکان بۆ رای گشتی ڕوون بکرێنەوە".\nدوێنێ لە سلێمانی رۆژنامەنووس دانا مەنمی لە لێدوانێکی رۆژنامەوانیدا ئاماژەی بۆ ئەوە کرد لە گەڕەکی ئیبراهیم ئەحمەد لە رۆژهەڵاتی سلێمانی لەلایەن پێنج چەکدارەوە هێرشیان کردۆتەوە سەری و دەموچاویان لەچەند شوێنێک شکاندووەو، دەزگای پاراستنی پارتی تۆمەتبار کرد کە هێرشیان کردۆتە سەری.


نوسینگه‌ی مافی مرۆڤی یونامی فیستیڤاڵی فیلمی ٣*٣ له زانكۆی جیهان له دهۆك- عیراق ئه‌نجام ده‌دات گرنگ\nقوتابیانی زانكۆی جیهانیش له دهۆك به‌شدارییان كرد له پانێڵێكی شاره‌زایان به‌گرتنه‌خۆی دلێر عه‌بدوڵڵا، به‌رپرسی نوسینگه‌ی ده‌سته‌ی سه‌ربه‌خۆی مافه‌كانی مرۆڤ له هه‌رێمی كوردستانی له دهۆك، و شێرزاد پیر موسا، سه‌رۆكی رێكخراوی ئه‌له‌ند، و كاپتن ساجیده ئه‌حمه‌د، له نوسینگه‌ی به‌دواداچوونی توندوتیژیی دژی ژنان له دهۆك.\nفیلمه‌كان بوونه مایه‌ی دروستبوونی تاوتوێ سه‌باره‌ت به پێویستبوونی پاراستنی زیاتری كه‌مینه نه‌ته‌وه كان و لێپیچینه‌وه له تاوانه‌كانی داعش به‌تایبه‌تیش سه‌باره‌ت به مافی كه‌مینه‌كان و مافه‌كانی ژنان له ماڵه‌وه و له شوێنی كاركردن و له حكومه‌تدا و هه‌روه‌ها مافی منداڵان له خوێندنی باش به گرتنه‌خۆی منداڵانی په‌ناهنده و ئاواره ناوخۆییه‌كانی ناو چادرگه‌كانیشه‌وه.\nوێنه: سالار بریفكانی / به‌شی راگه‌یاندنی یونامی\nبۆ بینینی وێنه‌كان كرته بكه\nدواترین دەستکاریکردن لەسەر چوار شەممە, 10 نیسان 2019 14:13\nزیاتر لەم بەشە: « نوسینگه‌ی مافی مرۆڤی یونامی فیستیڤاڵی فیلمی ٣*٣ له زانكۆی جیهان له هه‌ولێر- عیراق ئه‌نجام ده‌دات\tدیمه‌نی سه‌وزایی زیاتر بۆ حه‌ویجه‌یه‌كی جوانتر »


ANF | قەڕەیلان: بەرخۆدانی جەنگی ڕۆژئاوا سەردەکەوێت\nموراد قەڕەیڵان ڕایگەیاند، پێویستە هەموو کەسێک لەدژی ئەم داگیرکەریە نامەردەی فاشزیمی ئاکەپە-مەهەپە بووەستێتەوە، بەرخۆدانی پیرۆز گەورە فراوان بکەن. ڕۆژانی داهاتوو سەرکەوتن بەشی گەلان دەبێت. دەوڵەتی تورکی فاشیست تێکدەچێت. بەرخۆدانی جەنگی ڕۆژئاوا سەردەکەوێت.\nیه‌كشه‌ممه, 13 Oct 2019, 11:12\nموراد قەڕەیلان فەرماندەی بڕیارگەی ناوەندی پاراستنی گەل لە بەرنامەی تایبەتی ڕادیۆی دەنگی وڵات وڵامی پرسیارەکانی سەردار یەکتاشی دایەوە.\n'دەوڵەتی تورک لە بەرچاوی جیهان کۆمەڵکوژی دەکات'\nقەڕەیلان ئاماژەی بەوەدا، ئێمە لە سەردەمێکی زۆر مێژوویی داین. دەوڵەتی تورکی داگیرکەر لە بەرچاوی هەموو جیهان لە باکوور و ڕۆژهەڵاتی سوریا سیاسەتی قڕکردن بە شێوەیەکی دڕندانە بەڕێوەدەبات. شەڕێکی بێهاوسەنگی و بێ پێوانە بەرێوەدەبات. لە لایەک گەلانی باکوور و ڕۆژئاوای سوریا هەن کە بۆ شەرەف، هەبوون و ئازادی خۆیان بەرخۆدان دەکەن و لە لایەکی دیکە دەوڵەتێکی دڕندە هەیە کە خاوەنی تەکنیکی پێشکەوتووی سەردەمە. شەڕێکی بەم شێوەیەی بێدادپەروەری هەیە.\n'هێرشێکی دژی مرۆڤایەتیە'\nقەڕەیلان ڕاشیگەیاند، سوپای تورکی داگیرکەر لەگەڵ چەتەکانی ئەلنوسرە و داعش کە بەرماوەی ئەلقاعیدەن هێرش دەکاتە سەر باکوور و ڕۆژئاوای سوریا و وتی، "ئەم هێرشە بۆ ڕزگارکردنی داعشیە. لەم چوارجێوەیەدا لەدژی هەموو مرۆڤایەتیە. هەندێک لایەن ناڕەزایی لەبەرامبەر هێرشەکان نیشان دەدەن، بەڵام هەر ناڕەزایی یە و قسەیە. بەلام لەبەرچاوی هەموو جیهان هێرشێکی بێپێوانە ئەنجامدەدرێت. ئەو شەڕەی ئێستا لە باکوور و ڕۆژهەڵاتی سوریا بەڕێوەدەجێت، بە تەنها لەدژی بەرخۆدێرەکان نییە. نەخۆشخانەکانیان بۆمبەباران کرد، شوێنی نیشتەجێبوون و عەمباری ئاو و فڕنی نان، هەمووی بووەتە ئامانج. هەروەها دەوروبەری ئەو زیندانانەی کە داعشی تێدایە بۆردومان دەکرێت. بەم شێوەیە دەیانەوێت دیلەکانی داعش بڕفێنن.\n'ئەگەر هاوپەیمانان لەدژی داگیرکەرین، با ناوچەی دژەفڕین راگەیەنن'\n'لە جەنگی ڕۆژئاوا دا گەلی کورد سەردەکەوێت'\nقەڕەیلان وتیشی، "یەکەمجارە بەم ڕادەیە خاوەنداری لە دۆزی ئازادی و بەرخۆدانی گەلی کورد دەکرێت و پشتەوانی لێدەکرێت. هەرچەندە هەندێک هێز پیلانیان گێڕا و نامەردیان کرد، بەلام گەلانی جیهان، ویژدانی ڕای گشتی لەدژی ئەو داگیرکەریە هەستانە سەرپێ و ناڕەزاییان دەربڕی. لە ئەمریکا تا هیندستان لەدژی داگیرکەری ناڕەزایی هیە. ئەمەش بە ڕاستی پشتگیریەکی بەهێزە و دەرفەتێکی گەورەیە بۆ تێکۆشانی ئازادی کوردستان. شەرڤانانی قەسەدە و گەلەکەمان بەم پشتگیریە گەورەیە داگیرکەری و وەحشیگەری تێکدەشکێنن. دەرفەتی ئەوە هەیە.\nلە لایەک دەوڵەتی تورکی داگیرکەر و فاشیتی قڕکەر دڕندەیی لەدژی گەلەکەمان لە باکوور و ڕۆژهەڵاتی سوریا بەرێوەدەبەن و بە شێوەیەکی بێپێوانەیی هیرش دەکەن و شەرڤان و گەلەکەمان شەهید دەکەن، فیداکاریەکی گەورە دەکرێت و باری گەلەکەمان قوڕسە. بەڵام دوژمن لەناو خۆیدا تووشی کیشەی گورە بووەتەوە. لەناو قەیران دایە و بە تەنهایە. ئێمە بڕوامان وایە تێکؤشانی ئازادی کوردستان سەردەکەوێت. لە بەرخۆدانی جەنگی ڕۆژئاوا دا فاشیم تێکدەشکێت و گەلی کورد و گەلانی هەرێمەکە سەردەکەون.\n'دەوڵەتی تورک خۆی نسێبین بۆمبەباران دەکات'\nقەڕەیلان ئاماژەی بە دۆخی درۆیین و دووڕوویەتی ئاکەپەدا و وتی،"ئەوانەی لە نسێبین وتیان"پێویستە بەرد لە سەر بەرد نەمێنێت و سەر لە سەر لاشە جیابکرێتەوە" هەمان ئەوانەن کە ئەمرۆ نسێبین تۆپباران دەکەن. دەڵێن، "قەسەدە بە تۆپ و هاوەن نسێبین، کانی خەزالان و پرسووسی بۆمبەباران کردووە. بەلام بەرپرسانی قەسەدە راگەیەندراویان بڵاوکردەوە و ڕایانگەیاند ئەو بانگەشانە درۆن و ئەوان تۆپبارانیان نەکردووە. گەلەکەمان لە نسێبین بە شێوەیەکی بوێر جوولایەوە و ڕاستی ڕووداوەکەی ئاشکرا کرد. لە میدیاکاندا هەندێک دیمەن بلاوکرانەوە کە نیشانەی ئەوەیە، تۆپ و هاوەنەکانی تورکیان. واتە تورکیا هاوەنی گرتووەتە نسێبین و ئەو دەڤەرانە بۆردومان دەکات. گەلی نسێبینی وڵایپارێز و هێژا ئەوەیان ئاشکرا کرد. هەمان شت لە پرسووسیش هەبوو، دەوڵەت خۆی تۆپ و هاوەنی گرتە ئەو ناوچەیە.\nبۆچی بە ئەنقەست تۆپ و هاوەن دەگرنە نسێبین و پرسووس؟ بەهۆی ئەوەی گەلی ئەو ناوچەیە وڵاتپارێزن و وڵاتپارێزیان بەهێزە. بەو هێرشە دەیانەوێت بە جارێک دوو نیشانە بپێکن. یەکەمین: بە کوشتنی گەلەکەمان لە نسێبین و پرسووس دەیانەوێت گورزێک لە گەلەکەمان بدەن، گەل و پارتی لەیەکەوە داببرێنن و مۆڕالیان بشکێنن. دووەمین: بە جیهان بڵێن، سەیرکەن قەسەدە خەڵکی مەدەنی دەکوژێت، ئێمەش بۆیە لەدژی قەسەدە ئۆپەراسیۆن دەکەیەن. فاشیزمی ئاکەپە – مەهەپە بۆ ئەوەی پلانەکانیان جێبەجێ بکەن ژن و منداڵانی نسێبین و پرسووسیان تۆپباران کرد و خەڵکی ئێمەیان شەهید کرد. ئەوەندە نامەردن و ئەوەندە دووڕوون. پێویستە گەلەکەمان بزانێت، بە دەستی فاشیستەکانی تورک هاوڵاتیەکانمان لە پرسوود و نسێبین شەهید بوون.\n'لەو دەڤەرە مێژوو دەنووسرێتەوە'\nقەڕەیلان ڕاشیگەیاند، گەلی ڕۆژئاوا لەناو بەرخۆدانێکی گەورەدایە و وتی، "بێگۆمان شتێکی ئاسان نییە بەرخۆدان لە ئاستێکی بەم شێوەیەدا بکرێت. ئەم بەرخۆدانە لە دڵەوەیە و هەستی پێدەکەن. وەک ئەوەی بەر لە ئێستا وتم، ئێمە هەموو کاتێک لەگەڵ خەڵکی خۆمانداین. هەموو بەرخۆدانەک زەحمەتی و باجی دەوێت. گەلەکەمان لە قۆناغێکی بەم شێوەیەدا بەرخۆدان دەکات. چوار ڕۆژە بەرخۆدانێکی زۆر گەورە دەکرێت. لەو دەڤەرە دیرۆک دەنووسرێتەوە. بە تایبەتی لە سەرێکانی و گرێ سپی و لە هەموو هێڵی سنوری مێژوو سەر لەنوێ دەنووسرێتەوە. بەرخۆدانی شەرڤانانی قەسەدە، یەپەگە و یەپەژە و گەلەکەمان بەرخۆدانێکی مێژوویی یە و هێژایە. بەم بۆنەیەوە سڵاو و ڕێز بۆ هەموو شەرڤانان دەنێرین و هیوای سەرکەوتنیان بۆ دەخوازین. بەڕێزەوە یادی شەهیدەکانمان دەکەینەوە. بیستمان هەڤرین خەلەف هاوسەرۆکی پارتی داهاتووی سوریا لە ئەنجامی هێرشێکی نامەردانەدا شەهید بووە. ئێمە شەهیدانی بەرخۆدانی پیرۆز وەک شەهیدی خۆمان دەبینین و بەڕێزەوە یادیان دەکەینەوە و تۆڵەیان دەکەینەوە."\n'دەوڵەتی تورک هێرشدەکاتە سەر سیستم و بەڕێوەبەرایەتی خۆسەر'\nقەڕەیڵان ئەوەی خستەڕوو، هیچ پەیوەندیەکی باکوور و ڕۆژهەڵاتی سوریا بە تورکیا و باکووری کوردستان نییە و وتی، "هەندێک کەس ئەم سیستم و شەڕەکە بە پەکەکەوە دەبەستێتەوە. بەڵام هیچ پەیوەندیەکی بە پەکەکەوە نییە. راستە پەیوەندی پەکەکە بە پارچەکانی دیکەی کوردستانەوە هەیە، بەڵام ئەوەی باسی دەکرێت ولاتێکی ٥ ملیۆن کەسییە. بەڕێوەبەرایەتیەکی خۆسەری خۆی هەیە. بەرێوەبەرایەتیەکە لە کورد، عەرەب، سوریانی و ئاشوری پێک دێت. ئەوم هێرشە هێرشی قڕکردنی ئەو گەلانەیە. دەوڵەتی تورک لەو دەڤەرە لە دژی ڕێکخستنێک شەڕ ناکات. یەکسەر هێرش دەکاتە سەر سیستم و بەڕێوەبەرایەتی خۆسەر. پێویستە هەموو کەسێک بزانێت، ئەوەی دەوڵەتی تورک دەیەوێت بیکات قبوڵنەکردنی شێوەی ژیانی کوردانە و دەیەوێت لەناوی ببات. کاتێک بە تۆپ و فڕۆکە هێرش دەکاتە سەر باکوور و ڕۆژهەڵاتی سوریا نالیت، لە کێ دەکەوێت، لە عەرەب، ئاشووری کورد. ئەم ڕژێمە فاشیستە دوژمنی باکوور و ڕۆژهەڵاتی سوریایە، دوژمنی گەلانی ئەو دەڤەرەیە و هێرش دەکاتە سەر هەموویان. بەڵام سەرکەوتن بۆ گەلانی بەرخۆدێرە و لەو چوارچێوەیەدا سڵاو بۆ گەلەکەمان لە ڕۆژئاوا و باکوور و ڕۆژهەڵاتی سوریا دەنێرین و سەرکەوتنیان بۆ دەخوازین.


◄ Результат: Found 246, page 1 of 25 Items per page: 🗐 1 🗐 5 🗐 10 🗐 25 🗐 50 🗐 100\n👁 Этот пункт был просмотрен раз 44,804\n📕 ئاش و ئەنفال تەواوکەری سێبەری شمشێرەکان библиотека\n📅 Добавлен May 24 2014 3:26PM\n👁 Этот пункт был просмотрен раз 32,148\nچێنەر 2012 [ Больше... 👁] 📕 ✖ 0 0 ✔ 99% ✍ H.B. 24-5-2014 15:26:09\n📊 ئاماری ئەنفالکراوانی گوندی عەزیز قادر Статистика и опросы\n📅 Добавлен Oct 22 2013 10:33PM\n... [ Больше... 👁] ✖ ✖ 0 0 ✔ 70% ✍ H.B. 22-10-2013 22:33:51\n📊 ئاماری ئەنفالکراوانی گوندی عەسکەر Статистика и опросы\n📅 Добавлен May 27 2015 11:17AM\n👁 Этот пункт был просмотрен раз 9,708\nگوندی عەسکەر یەکێک لەگوندە دێرێنەکانی کوردستانی با [ Больше... 👁] ✖ ✖ ✖ 1 0 ✔ 86% ✍ M.B. 27-5-2015 11:17:59\n📕 ئۆپەراسیۆنێن ئەنفالێ ل کوردستانێ دەرئەنجام و کاردانەڤە библиотека\n📅 Добавлен Feb 16 2016 6:22PM\nزوزان ناسر مستەفا هەولێر - ٢٠١٣ [ Больше... 👁] 📕 ✖ 0 0 ✔ 99% ✍ H.B. 16-2-2016 18:22:10\n📕 ئینسکلۆپیدیای تۆمەتبارانی شاڵاوی ئەنفال لە باشووری کوردستان библиотека\n📅 Добавлен Apr 16 2011 9:58AM\n👁 Этот пункт был просмотрен раз 20,662\nنووسینی : دەرسیم دیبەگەیی دانمارک، 2011 [ Больше... 👁] 📕 ✖ 0 0 ✔ 99% ✍ H.B. 16-4-2011 9:58:21\n📕 ئەزموونە جێندەرییەکان و جینۆساید: دەربازبووانی ئەنفال لە کوردستان - عێراق библиотека\n📅 Добавлен Apr 16 2011 7:24PM\n👁 Этот пункт был просмотрен раз 9,632\nلە نووسین و ئامادەکردنی نووسەر و توێژەر چۆمان هەرد [ Больше... 👁] ✖ ✖ 0 0 ✔ 64% ✍ H.B. 16-4-2011 19:24:49\n📕 ئەمریکا و ئەنفال библиотека\n👁 Этот пункт был просмотрен раз 7,156\nنووسینی: سەمانسا پاوەر وەرگێڕانی: بەختیار کەریم [ Больше... 👁] 📕 ✖ 0 0 ✔ 99% ✍ H.B. 22-12-2010 14:41:28\n📝 ئەنجومەنی دادوەری سەرلەنوێ بڕیاری دەستگیرکردنی تۆمەتبارانی ئەنفالی دەرکرد курдские документы\n📅 Добавлен May 7 2015 2:48PM\n👁 Этот пункт был просмотрен раз 10,312\n... [ Больше... 👁] ✖ ✖ 1 0 ✔ 78% ✍ H.B. 7-5-2015 14:48:45\n👁 Этот пункт был просмотрен раз 12,180


فه‌نارباخچه‌ی توركی 3 ملیۆن یۆرۆی بۆ گۆڵپارێزه كورده‌كه‌ی هه‌ڵبژارده‌ی ئێران داناوه\nئاگاداری کاتی یارییەکانی ئەم هەفتەی خولی یانە پاڵەوانەکانی ئەوروپا بن\nکوردە پیشەگەرەکان :: 11/07/2018 :: 815 جار بینراوە\nبه‌پێی رۆژنامه‌كانی توركیا ده‌نگۆی یاری كردنی گۆڵپارێزه كورده‌كه‌ی یانه‌ی پێرسپۆلیس و هه‌ڵبژارده‌ی تۆپی پێی ئێران له‌ڕیزی یه‌كێك له‌یانه گه‌وره و جه‌ماوه‌رییه‌كانی توركیا له‌ئارادایه و تائێستا یانه‌كه‌ی و یاریزانه‌كه‌ش هیچ لێدوانێكی فه‌رمییان له‌سه‌ر ئه‌م بابه‌ته نه‌داوه.\nپاش ئه‌وه‌ی یانه‌ی ریزا سپۆری توركی و به‌شدار له‌خولی سوپه‌ری ئه‌و وڵاته به‌فه‌رمی بۆندی پێشكه‌شی عه‌لیڕه‌زا بیرانوند-ی گۆڵپارێزی سه‌ره‌كی هه‌ڵبژارده‌ی تۆپی پێی ئێران و یانه‌ی پێرسپۆلیس (پیرۆزی) تاران كرد كه له‌به‌رامبه‌ر گواستنه‌وه‌یدا له‌ساڵی یه‌كه‌می یاری كردنی بڕی 450 هه‌زار یۆرۆی پێده‌دات و له‌ساڵی دووه‌میش ئه‌گه‌ر له‌گه‌ڵیاندا به‌رده‌وام بێت ئه‌وا بۆنده‌كه‌ی بۆ 600 هه‌زار یۆرۆی ساڵانه به‌رزده‌كه‌نه‌وه، له‌ئێستادا یانه‌ی فه‌نارباخچه-ی توركی كه یانه‌یه‌كی گه‌وره و جه‌ماوه‌ری سوپه‌ر لیگی یانه‌كانی توركیایه، به‌هه‌مان شێوه هه‌وڵه‌كانی بۆ گواستنه‌وه‌ی ئه‌م گۆڵپارێزه ته‌مه‌ن 25 ساڵه چڕكردۆته‌وه و به‌پێی هه‌واڵی میدیاكانی توركیا یانه‌ی ناوبراو ده‌یه‌وێت له‌قۆناغی یه‌كه‌مدا به‌شێوه‌ی خواستن بیگوازێته‌وه ریزه‌كانی و له‌جێگه‌ی فابیانۆ-ی گۆڵچی به‌رازیلی یاری پێ بكات كه به‌هۆی پێكانه‌وه بۆنده‌كه‌ی هه‌ڵوه‌شاندۆته‌وه.\nله‌لایه‌كی تر میدیاكان ئه‌وه‌شیان دركاندووه كه یانه‌ی فه‌نارباخچه ئاماده‌یه و پێشنیازی كردووه عه‌لیڕه‌زا-ی گۆڵپارێزی هه‌ڵبژارده‌ی تۆپی پێی ئێران به‌بڕی 3 ملیۆن یۆرۆ تا ساڵی 2021 بگوازێته‌وه ریزه‌كانی.\nبه‌پێی چه‌ند سه‌رچاوه‌یه‌كی ئێرانیش ئه‌م گۆڵپارێزه پێشنیازی یانه‌ی فه‌نارباخچه‌ی توركی په‌سه‌ند كردووه و پارێزه‌ره‌كه‌ی راسپاردووه گفتوگۆی كۆتایی له‌سه‌ر گواستنه‌وه‌كه‌ی بكات و زۆریش خۆشحاڵه به‌ده‌رچوونی له‌یانه‌كه‌ی ئێستایدا و به‌شی زۆری پاره‌ی بۆنده‌كه‌شی بۆ یانه‌ی پێرسپۆلیس بێت، چونكه بۆندی تا ساڵی 2021 له‌گه‌ڵ یانه‌كه‌یدا هه‌یه.\nئه‌م ده‌نگۆیانه‌ش دوای ئه‌وه دێت كه گۆڵپارێزه‌كه‌ی یانه‌ی پێرسپۆلیس له‌ئێستادا له‌شاری ئیسته‌نبوڵی توركیایه و به‌شداری كه‌مپی مه‌شق و راهێنانی ده‌ره‌كی یانه‌كه‌شی له‌وڵاتی كرواتیا نه‌كردووه.\nبه‌ڵام سه‌رچاوه نافه‌رمییه‌كان له‌یانه‌ی پێرسپۆلیس و ئه‌م یاریزانه باس له‌وه ده‌كه‌ن كه عه‌لیڕه‌زا بیرانوند بۆ گه‌شت و پشوو له‌گه‌ڵ خانه‌واده‌كه‌ی چووه‌ته توركیا و بابه‌خ به‌مجۆره ده‌نگۆیانه نادات و بۆندی له‌گه‌ڵ یانه‌ی پێرسپۆلیس-دا هه‌یه و ناچێته هیچ یانه‌یه‌ك و پابه‌ندی ماوه‌ی بۆنده‌كه‌شی ده‌بێت.\nئۆزگور به سێ گۆڵ و ئالان و بڵندیش هه‌ریه‌كه‌یان به‌گۆڵێك یارمه‌تی تیمه‌كانیاندا\nیارییه‌كانی ئه‌مڕۆی پیشه‌گه‌رانی كورد له‌خوله‌كانی ئه‌ڵمانیا و به‌لژیكا و توركیا و جامی سوید